open-index/open-wikipedia-markdown huggingface dataset:
টেলেটে

**টেলেটে** (/ˈtɛlɪtiː/; প্ৰাচীন গ্ৰীক: Τελετή, ইংৰাজী: Teletḗ, আক্ষৰিক অৰ্থ: 'অভিযোগ') গ্ৰীক পৌৰাণিক কাহিনী অনুসৰি মদিৰাৰ দেৱতা ডাইঅ'নিছাছৰ আৰু নিচিয়াৰ কন্যা, নদী-দেৱতা ছাংগাৰিয়াছ (Sangarius) আৰু মাতৃ দেৱী চাইবেলাৰ (Cybele) এগৰাকী  অপেশ্বৰী (Naiad) কন্যা।

## কিংবদন্তি
টেলেটেৰ জন্মৰ সন্দৰ্ভত কোৱা হৈছে যে ডাইঅ’নিছাছে নিচিয়াই গৰ্ভৱতী কৰি তোলাৰ বাবে তেওঁ লজ্জিত হৈছিল, আনকি নিজকে ফাঁচী দি হত্যা কৰাৰ চেষ্টাও কৰিছিল; তথাপিও যথা সময়ত তাইৰ এগৰাকী কন্যা সন্তান জন্ম হ’ল। টেলেটেৰ জন্মৰ সময়ত হোৰাই পৰিয়ালৰ ধাত্ৰী হিচাপে কাম কৰিছিল বুলি কোৱা হয়। টেলেটেৰ ভাগ্যত তেওঁ ডাইঅ'নিছাছ আৰু তেওঁৰ পুত্ৰ ইয়াকাচৰ অনুগামী হোৱাৰ বিধান আছিল।

পৌছানিয়াছে ব’টিয়াৰ হেলিকনিয়ান মিউজৰ উদ্যানত টেলেটেৰ এটা মূৰ্তিৰ কথা উল্লেখ কৰিছে। তেওঁৰ মূৰ্তিটো অৰ্ফিউছৰ কাষতে আছিল।

টেলেটেক ডাইঅ'নিছাছৰ সন্মানত নিশাৰ উৎসৱ আৰু আচাৰ-ব্যৱহাৰৰ নৃত্যৰ সৈতে জড়িত কৰা হৈছিল, আৰু এই উৎসৱৰ পাৰম্পৰিক নীতি-নিয়মত দীক্ষা দিয়াৰ দেৱী হিচাপে ব্যাখ্যা কৰা হৈছে।

## টোকা

## তথ্য সংগ্ৰহ

* Nonnus of Panopolis, *Dionysiaca* translated by William Henry Denham Rouse (1863–1950), from the Loeb Classical Library, Cambridge, MA, Harvard University Press, 1940. Online version at the Topos Text Project.
* Nonnus of Panopolis, *Dionysiaca. 3 Vols.* W.H.D. Rouse. Cambridge, MA., Harvard University Press; London, William Heinemann, Ltd. 1940–1942. Greek text available at the Perseus Digital Library.
* Pausanias, *Description of Greece* with an English Translation by W.H.S. Jones, Litt.D., and H.A. Ormerod, M.A., in 4 Volumes. Cambridge, MA, Harvard University Press; London, William Heinemann Ltd. 1918. . Online version at the Perseus Digital Library
* Pausanias, *Graeciae Descriptio.* *3 vols*. Leipzig, Teubner. 1903. Greek text available at the Perseus Digital Library.
* Vollmer, Wilhelm. (1874). *Wörterbuch der Mythologie*. Stuttgart, p.&nbsp;426.

শ্ৰেণী:গ্ৰীক কিংবদন্তি
পাৰবিন আৰদালন

**পাৰবিন আৰদালন** (; জন্ম: ১৯৬৭ চনত তেহৰাণত) ইৰাণৰ এগৰাকী আগশাৰীৰ মহিলা অধিকাৰ কৰ্মী, লেখিকা আৰু সাংবাদিক।ইৰাণত পুৰুষ আৰু মহিলাৰ সম অধিকাৰৰ বাবে কৰা সংগ্ৰামৰ বাবে ২০০৭ চনত তেওঁক *অলফ পালমে* বঁটাৰে সন্মানিত কৰা হৈছিল।
## কৰ্মজীৱন
নবৈৰ দশকত আৰদালনৰ লগতে নৌছিন আহমেদি খোৰাছানীয়ে মহিলা সাংস্কৃতিক কেন্দ্ৰ (মাৰ্কাজ-ই ফাৰহাংগী-য়ে জানান) স্থাপন কৰে, যিটো তেতিয়াৰ পৰা ইৰাণৰ মহিলাৰ সমস্যাসমূহৰ মতামত গঠন, বিশ্লেষণ আৰু নথিভুক্তকৰণৰ কেন্দ্ৰ। ২০০৫ চনৰ পৰা সংস্থাটোৱে ইৰাণৰ মহিলা অধিকাৰ সম্পৰ্কীয় প্ৰথমখন অনলাইন আলোচনী *জানেস্তান* প্ৰকাশ কৰি আহিছে আৰু ইয়াৰ সম্পাদক হিচাপে আৰদালন জড়িত হৈ আছে। আলোচনীখনে বিবাহ, বেশ্যাবৃত্তি, শিক্ষা, এইডছ, আৰু নাৰীৰ ওপৰত হোৱা হিংসাৰ বিষয়ে আলোচনা কৰিছে। নৌশ্বিন আহমদী খোৰাছানীৰ সৈতে আৰদালনে দেশৰ প্ৰথমগৰাকী মহিলা অধিবক্তা মেহৰাংগিজ মনোচেহৰিয়ানৰ বিষয়ে এখন কিতাপৰ সহ-লেখক হিচাপে কাম কৰিছিল, যাৰ শিৰোনাম আছিল "চিনেটৰ: মহিলাৰ বাবে আইনী অধিকাৰৰ বাবে সংগ্ৰামত চিনেটৰ মেহৰাংগিজ মনোচেহৰিয়ানৰ কৰ্মৰাজি"। ২০০৪ চনত এই গ্ৰন্থখনে লতিফে য়াৰশ্বেটাৰ গ্ৰন্থ বঁটা লাভ কৰে।
## ওৱান মিলিটেৰী ছিগনেশ্যাৰ ডিজাইন
আৰদালন হৈছে এক মিলিয়ন স্বাক্ষৰ অভিযানৰ অন্যতম প্ৰতিষ্ঠাপক সদস্য, যিয়ে মহিলাৰ সম অধিকাৰৰ বাবে এক মিলিয়ন স্বাক্ষৰ সংগ্ৰহ কৰাৰ চেষ্টা কৰে। অভিযানৰ অংশ হিচাপে তেওঁ প্ৰতিবাদত অংশগ্ৰহণ কৰিছে। ২০০৭ চনত নৌছিন আহমদী খোৰাছানীৰ সৈতে মিলি মহিলাৰ অধিকাৰৰ বাবে কৰা সংগ্ৰামৰ দ্বাৰা "ৰাষ্ট্ৰীয় নিৰাপত্তাৰ প্ৰতি ভাবুকি কঢ়িয়াই অনা"ৰ অভিযোগত তেওঁক তিনি বছৰৰ কাৰাদণ্ড বিহা হয়। পিছত আৰু চাৰিগৰাকী মহিলা অধিকাৰ কৰ্মীয়ে একে শাস্তি লাভ কৰে।

## বঁটা
*২০০৭ চনত,অলফ পালমে বঁটা
## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:লেখিকা
শ্ৰেণী:সাংবাদিক
ছিমিন বেহবাহনী

**ছিমিন বেহবাহনী** (২০ জুলাই ১৯২৭ – ১৯ আগষ্ট ২০১৪) আছিল ইৰাণী সমসাময়িক কবি, গীতিকাৰ আৰু সমাজকৰ্মী। পৰম্পৰাগত কাব্যিক ৰূপ গজলত আয়ত্ত কৰাৰ বাবে তেওঁ সুপৰিচিত৷ তেওঁ আধুনিক পাৰ্চী কবিতাৰ আইকন হৈ পৰিছিল। ইৰাণৰ বুদ্ধিজীৱী আৰু সাহিত্যিকসকলে তেওঁক মৰমেৰে "ইৰাণৰ সিংহিনী" বুলি উল্লেখ কৰিছিল। গোটেই কেৰিয়াৰত বেহবাহনীয়ে দুবাৰকৈ সাহিত্যৰ নোবেল বঁটাৰ বাবে মনোনীত হৈছিল আৰু বিশ্বৰ বিভিন্ন প্ৰান্তৰ পৰা অসংখ্য সাহিত্যিক প্ৰশংসা লাভ কৰিছিল। তেওঁৰ এই কামে পাৰ্চী সাহিত্যক সমৃদ্ধ কৰাই নহয় ইৰাণৰ এগৰাকী উল্লেখযোগ্য সাংস্কৃতিক আৰু বৌদ্ধিক ব্যক্তি হিচাপে তেওঁৰ ভূমিকাকো উজ্জ্বল কৰি তুলিছিল।

ছিমিন বেহবাহনীয়ে বাৰ বছৰ বয়সৰ পৰাই কবিতা লিখিবলৈ আৰম্ভ কৰিছিল আৰু চৈধ্য বছৰ বয়সতে প্ৰথম কবিতা প্ৰকাশ কৰিছিল। নিমা যুছিজৰ "চৰ পৰেহ" শৈলী ব্যৱহাৰ কৰি পৰৱৰ্তী সময়ত তেওঁ গজলৰ দিশত আকৰ্ষিত হৈছিল। কবিতাৰ গজল শৈলী ব্যৱহাৰ কৰি নাট্য বিষয় আৰু দৈনন্দিন পৰিঘটনা আৰু কথোপকথন কবিতাত সংযোজন কৰি বেহবাহানীয়ে এক ঐতিহাসিক বিকাশত অৰিহণা যোগাইছিল। পৰম্পৰাগত পাৰ্চী পদ্য ৰূপৰ পৰিসৰ বৃদ্ধি কৰি ২০ শতিকাৰ পাৰ্চী সাহিত্যৰ কিছুমান উল্লেখযোগ্য ৰচনা প্ৰস্তুত কৰিছে।

ইৰাণী লেখক সংস্থাৰ সভানেত্ৰী হিচাপে ১৯৯৯ আৰু ২০০২ চনত সাহিত্যৰ নোবেল বঁটাৰ বাবে তেওঁ মনোনীত হৈছিল। ২০১৩ চনত তেওঁক কবিতাৰ বাবে *জেনুছ পেননিয়াছ গ্ৰেণ্ড প্ৰাইজ* প্ৰদান কৰা হয়।

২০১০ চনৰ মাৰ্চৰ আৰম্ভণিতে চৰকাৰী নিষেধাজ্ঞাৰ বাবে তেওঁ দেশ এৰি যাব নোৱাৰিলে। পেৰিছলৈ বিমানত উঠিবলৈ ওলোৱাৰ সময়তে আৰক্ষীয়ে তেওঁক আটক কৰি "গোটেই ৰাতি" জেৰা কৰে। তেওঁক মুকলি কৰি দিয়া হ’ল যদিও পাছপ’ৰ্ট দিয়া নহ'ল। তেওঁৰ ইংৰাজী অনুবাদক ফাৰ্জানেহ মিলানীয়ে গ্ৰেপ্তাৰৰ বাবে আশ্বৰ্য প্ৰকাশ কৰিছিল কাৰণ তেতিয়া বেহবাহনীৰ বয়স আছিল ৮২ বছৰ৷ 

তেওঁৰ দুবাৰ বিবাহ হৈছিল৷ প্ৰথমখন হাছান বেহবাহানীৰ সৈতে, যাৰ অন্ত পৰিছিল বিবাহ বিচ্ছেদত। প্ৰথম বিবাহৰ পৰা তেওঁৰ তিনিটা সন্তান হৈছিল৷ এগৰাকী কন্যা আৰু দুজন পুত্ৰ। তেওঁৰ দ্বিতীয় বিবাহ মনুচেহৰ কৌশ্বিয়াৰৰ সৈতে হয় আৰু ১৯৮৪ চনত তেওঁৰ মৃত্যুৰ পিছত ইয়াৰ অন্ত পৰে।

২০১৪ চনৰ ৬ আগষ্টত বেহবাহানীয়ে চিকিৎসালয়ত ভৰ্তি হয়। ৬ আগষ্টৰ পৰা ২০১৪ চনৰ ১৯ ​​আগষ্টত মৃত্যু হোৱালৈকে তেওঁ ক'মাত আছিল আৰু ৮৭ বছৰ বয়সত তেহৰাণৰ পাৰ্ছ হাস্পতালত পালমোনাৰী হৃদৰোগত আক্ৰান্ত হৈ মৃত্যুবৰণ কৰে। হাজাৰ হাজাৰ লোকে অংশগ্ৰহণ কৰা তেওঁৰ অন্ত্যেষ্টিক্ৰিয়া ২২ আগষ্টত ভাহদাত হলত অনুষ্ঠিত হয় আৰু তেওঁৰ মৃতদেহ বেহেষ্ট-ই জাহ্ৰাত সমাধিস্থ কৰা হয়
## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
মহতাৰম এসকান্দাৰী

**মহতাৰম এসকান্দাৰী** (, ১৮৯৫ – ২৭ জুলাই, ১৯২৪), এগৰাকী ইৰাণী বুদ্ধিজীৱী আৰু ইৰাণী নাৰী আন্দোলনৰ পথ প্ৰদৰ্শক আছিল। পাৰস্যৰ প্ৰথম মহিলা অধিকাৰ সংস্থা জাম'ইয়াত-ই নেছভান-ই-ৱাটানখাহৰ তেওঁ সহ-প্ৰতিষ্ঠাপক আৰু প্ৰথম নেত্ৰী আছিল। Nesvan Watan Khaw কাকতৰ তেওঁ প্ৰথম অধ্যক্ষ আৰু প্ৰকাশক হিচাপে মহিলাৰ শিক্ষা আৰু হিজাব আঁতৰোৱাকে ধৰি নাৰী অধিকাৰৰ সমৰ্থনত বক্তৃতা প্ৰদান কৰিছিল। তেখেতে সংঘৰ সদস্যসকলৰ বাবেও সমদলৰ পৰিকল্পনা কৰিছিল।

## জীৱনী
১৮৯৫ চনত তেহৰাণৰ এটা উদাৰ, বৌদ্ধিকভাৱে সজীৱ আৰু ৰাজনৈতিকভাৱে সক্ৰিয় পৰিয়ালত মহতাৰমৰ জন্ম হৈছিল। তেওঁৰ পিতৃ মহম্মদ আলী মিৰ্জা এসকান্দাৰী (আলি খানৰ ৰাজকুমাৰ) এজন সাংবিধানিকতাবাদী আৰু আদামিয়াট ছ'চাইটিৰ প্ৰতিষ্ঠাপক আছিল আৰু দাৰ উল-ফুনুনত অধ্যাপনা কৰিছিল। প্ৰথমে দেউতাকৰ ওচৰত তেওঁ ঘৰতে অধ্যয়ন কৰি মিৰ্জা মহম্মদ আলী খান মহককেকীৰ তত্বাৱধানত পাৰ্চী আৰু ফৰাচী সাহিত্যৰ শিক্ষা গ্ৰহণ কৰে। 

প্ৰাপ্তবয়স্ক হিচাপে এসকান্দাৰীয়ে মেৰুদণ্ডৰ আঘাতত ভুগিছিল, কিছুদিন শিক্ষকতা কৰি আছিল আৰু ছোৱালীৰ বাবে এখন ৰাজ্যিক বিদ্যালয়ৰ পৰিচালক হিচাপে কাম কৰিছিল। সাংবিধানিক বিপ্লৱৰ পিছত পাৰস্যত মহিলাৰ অধিকাৰৰ অৱস্থাৰ প্ৰতি তেওঁৰ অসন্তুষ্টিৰ বাবে তেওঁ ১৯২২ চনত জাম'য়ত-ই নেছভান-ই-ৱাটানখাহ, "ইৰাণৰ দেশপ্ৰেমিক মহিলা লীগ" প্ৰতিষ্ঠা কৰে, যিয়ে নাৰীবাদ আৰু ইৰাণী জাতীয়তাবাদক অনন্যভাৱে একেলগে গঢ় দিছিল। তেহৰাণৰ কেইবাগৰাকীও আগশাৰীৰ মহিলাৰ সৈতে তেওঁ দেশপ্ৰেমমূলক মহিলা সন্থা প্ৰতিষ্ঠা কৰে। তেওঁ বক্তৃতা দিছিল, এছ’চিয়েশ্যনৰ আলোচনীখন পৰিচালনা কৰিছিল আৰু সম্প্ৰদায়টোৰ পদযাত্ৰাৰ পৰিকল্পনা কৰিছিল। ইয়াৰে এখন ৰেলীত তেওঁলোকে মহিলাৰ বিৰুদ্ধে প্ৰচাৰ পত্ৰিকা জ্বলাইছিল, যাৰ ফলত চৰকাৰী বিষয়াই মহতাৰমক গ্ৰেপ্তাৰ কৰিছিল। কিন্তু ইয়াৰ ফলত ইৰাণৰ জনসাধাৰণৰ মাজত তেওঁৰ নাম সুপৰিচিত হ’ল। ইয়াৰ উপৰিও তেওঁ প্ৰাপ্তবয়স্ক মহিলাৰ বাবে এখন বিদ্যালয় প্ৰতিষ্ঠা কৰিছিল আৰু জাতীয় সামগ্ৰী ব্যৱহাৰৰ সপক্ষে বিজ্ঞাপন দিছিল।

## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
৩৬ বায়াধিনিলে

** ৩৬ বায়াধিনিলে**  (অনু. ৩৬ বছৰ বয়সত; ) ৰছান এণ্ড্ৰিউছ পৰিচালিত, ২০১৫ চনৰ ভাৰতীয় তামিল ভাষাৰ এখন কমেডী নাট্যধৰ্মী ছবি। এইখন তেওঁৰ মালয়ালম ছবি হাউ অল্ড আৰ ইউৰ (২০১৪) পুনৰ্নিৰ্মাণ। আঠ বছৰৰ বিৰতিৰ পিছত এই ছবিযোগে জ্যোতিকাই চলচ্চিত্ৰ জগতলৈ উভতি আহে। তাৰোপৰি ইয়াত ৰহমান, নাছাৰ, ইলাভাৰাসু, সিদ্ধাৰ্থ বসু আৰু অভিৰামীয়ে অন্যান্য বিশিষ্ট চৰিত্ৰত অভিনয় কৰিছে। চাউণ্ডট্ৰেক ৰচনা কৰিছিল সন্তোষ নাৰায়ণনে, য'ত চিনেমেট'গ্ৰাফী আৰু সম্পাদনাৰ দায়িত্বত আছিল ক্ৰমে আৰ দিৱাকৰণ আৰু মহেশ নাৰায়ণনে।

৩৬ বায়াধিনিলে ২০১৫ চনৰ ১৫ মে'ত মুক্তি লাভ কৰে। এই ছবিখনে মূলতঃ জ্যোতিকাৰ অভিনয়ৰ বাবে  সমালোচকৰ পৰা ইতিবাচক সমালোচনা লাভ কৰে আৰু ব্যৱসায়িকভাৱে সফলো হয়। শ্ৰেষ্ঠ অভিনেত্ৰীৰ  ফিল্মফেয়াৰ তামিল সমালোচক বঁটা লাভ কৰা ছবিখনে ২০১৫ চনৰ তামিলনাডু ৰাজ্যিক চলচ্চিত্ৰ বঁটাত শ্ৰেষ্ঠ অভিনেত্ৰীকে ধৰি ৭টা বঁটা লাভ কৰে।
## কাহিনী
৩৬ বছৰীয়া বাসন্তী ৰাজহ বিভাগৰ উচ্চ বৰ্গৰ কেৰাণী; তেওঁৰ স্বামী তামিজচেলভানে অল ইণ্ডিয়া ৰেডিঅ’ত কাম কৰে। তামিজচেলভানে আয়াৰলেণ্ডলৈ প্ৰব্ৰজন কৰাৰ ইচ্ছা কৰে যদিও বাসন্তীয়ে তেওঁৰ লগত যাব নোৱাৰে। কাৰণ বেছিভাগ আইৰিছ বেছিভাগ কোম্পানীয়ে তেওঁৰ বয়সৰ বাবে চাকৰিৰ আবেদন নাকচ কৰে। তেওঁ সাধাৰণ জীৱন যাপন কৰে, কিন্তু পৰিৱৰ্তনৰ বাবে হাহাকাৰ কৰে।

এদিন বাসন্তীক আই জি, ৰাজনে তেওঁৰ অফিচলৈ মাতি আনে আৰু তেওঁ গম পায় যে ভাৰতৰ ৰাষ্ট্ৰপতিয়ে তেওঁৰ লগত কথা পাতিব বিচাৰে। ৰাষ্ট্ৰপতিৰ সন্মুখত অজ্ঞান হৈ ফেচবুক মিমৰ বিষয় হৈ পৰাৰ পিছতে বৈঠকখন দুৰ্যোগপূৰ্ণভাবে শেষ হয়। কিছুদিনৰ পিছত তেওঁৰ স্বামী আৰু কন্যা মিথিলাই আয়াৰলেণ্ডলৈ গুচি যায়।

বাসন্তীৰ পুৰণি সহপাঠী, সফল চিএমঅ’  চুছান ডেভিদে তেওঁক আগৰ সাহসী, দৃঢ় ইচ্ছাশক্তিৰ কথা মনত পেলাই দিয়ে আৰু তেওঁক নিজৰ যুবা ৰূপটোক পুনৰ আৱিষ্কাৰ কৰিবলৈ অনুপ্ৰাণিত কৰে। 
## তথ্য সংগ্ৰহ

## বাহ্যিক সংযোগ
* 
* 
 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:২০১৫ বৰ্ষৰ চলচ্চিত্ৰ
চাৰিটেছ

**চাৰিটেছ** (প্ৰাচীন গ্ৰীক: Χάριτες, ইংৰাজী: Charites) গ্ৰীক পৌৰাণিক কাহিনী অনুসৰি সৌন্দৰ্য্য আৰু অনুগ্ৰহৰ দেৱী। তেওঁলোকক গ্ৰেচ (Graces) বুলিও কোৱা হয়৷ হেচিয়ডৰ মতে চাৰিটেছ তিনি গৰাকী হৈছে এগলিয়া, ইউফ্ৰ’চাইন আৰু থেলিয়া৷ তেওঁলোকক জ্যুছ আৰু সমুদ্ৰৰ দেৱী ইউৰিনমৰ কন্যা বুলি কোৱা হয়। কিন্তু অন্য কিছুমান সংস্কৰণত তেওঁলোকৰ নাম, সংখ্যা আৰু পিতৃ-মাতৃৰ ভিন্নতা দেখা যায়। ৰোমান পৌৰাণিক কাহিনীত তেওঁলোকক গ্ৰেটিয়া (Gratiae) নামেৰে জনা গৈছিল। হেচিয়ডৰ মতে হেফেষ্টাছৰ পত্নী হিচাপে এগলিয়াক উপস্থাপন কৰিছে আৰু ইলিয়াডত হেৰাই হিপ্নছক কইনা হিচাপে পাচিথিয়া নামৰ এজন চাৰিছ (Charis, চাৰিটেছৰ একবচন) দিবলৈ প্ৰতিশ্ৰুতি দিছে। ইয়াৰ বাহিৰে তেওঁলোকৰ স্বাধীন শ্ৰুতিকথা বিশেষ পাবলৈ নাই৷ সাধাৰণতে তেওঁলোকক বিভিন্ন দেৱ-দেৱী বিশেষকৈ এফ্ৰোডাইটিৰ লগত দেখা পোৱা যায়।

ৰোমান আৰু পিছৰ শিল্পত তিনিও গৰাকী চাৰিটেছক সাধাৰণতে এটা আন্তঃসংলগ্ন গোটত নগ্নভাৱে চিত্ৰিত কৰা হয়, কিন্তু গ্ৰীচৰ প্ৰাচীন আৰু ধ্ৰুপদী যুগত তেওঁলোকক সাধাৰণতে সম্পূৰ্ণ কাপোৰ পিন্ধা, আৰু এটা শাৰীত, নৃত্যৰ ভংগীমাৰ সৈতে চিত্ৰিত কৰা হৈছিল।

## কিংবদন্তি
চাৰিটেছসকলৰ প্ৰধান পৌৰাণিক ভূমিকা আছিল বিশেষকৈ ভোজ আৰু নৃত্যৰ সময়ত অন্যান্য অলিম্পিয়ানসকলক আপ্যায়ন কৰা। এফ্ৰোডাইটিয়ে পাফছত গা ধুই আংখিছক প্ৰলোভিত কৰাৰ আগতে আৰু এৰেছৰ সৈতে তেওঁৰ প্ৰেমৰ কথা গম পোৱাৰ পিছত অলিম্পাছ এৰি যোৱাৰ পিছত তেওঁৰ সৈতে চাৰিটেছসকল উপস্থিত আছিল। ইয়াৰ উপৰিও তেওঁলোকে এফ্ৰোডাইটিৰ বাবে পেপলছ নামৰ বসন বোৱা বা ৰং কৰা কাম কৰিছিল বুলি কোৱা হয়। পেইথোৰ সৈতে তেওঁলোকে পেণ্ডোৰাক অধিক আকৰ্ষণীয় কৰি তুলিবলৈ ডিঙিত পিন্ধা হাৰ উপহাৰ দিছিল। পিণ্ডাৰৰ মতে তেওঁলোকে অলিম্পিয়ানসকলৰ বাবে ভোজ আৰু নৃত্যৰ ব্যৱস্থা কৰিছিল। অলিম্পাছৰ দেৱতাসকলৰ মাজত এপ'ল'ৰ আগমনৰ উৎসৱত তেওঁলোকে ছিজনছ, হেবে, হাৰমনিয়া আৰু এফ্ৰোডাইটিৰ সৈতে নাচিছিল, আনহাতে আৰ্টিমিচে গান গাইছিল আৰু এপ'ল'ই লাইৰ বজাইছিল। তেওঁলোকে প্ৰায়ে এপ'ল' আৰু মিউজৰ সৈতে নৃত্য আৰু গীত গাইছিল বুলি উল্লেখ কৰা হৈছিল। পিণ্ডাৰে তেওঁলোকক প্ৰাচীন মিনিয়ানসকলৰ ৰক্ষক আৰু অৰ্কোমেনাছৰ ৰাণী বুলিও উল্লেখ কৰিছিল যিসকলৰ সিংহাসন পাইথিয়ান এপ'ল'ৰ কাষত আছে।

হীৰাৰ সৈতে চাৰিটেছসকলৰ সম্পৰ্ক থকা যেন লাগে৷ কিছুমান প্ৰাচীন লেখকে হীৰাক তেওঁলোকৰ পৰিচাৰিকা বুলি উল্লেখ কৰিছে। ইলিয়াডত জ্যুছক ট্ৰজান যুদ্ধৰ পৰা বিচলিত কৰিবলৈ প্ৰলোভিত কৰাৰ পৰিকল্পনাৰ অংশ হিচাপে পেচিথিয়াৰ সৈতে হিপনোছৰ বিবাহৰ ব্যৱস্থা কৰে, যাক কনিষ্ঠ চাৰিটছসকলৰ এগৰাকী বুলি কোৱা হয়।

চাৰিটছসকলৰ এগৰাকী লোহাৰ দেৱতা হেফেষ্টাছৰ পত্নী আছিল। হেচিয়ডে হেফেষ্টাছৰ পত্নীক এগলিয়া বুলি নামকৰণ কৰিছে। ইলিয়াডত তেওঁক চেৰিছ বুলি কোৱা হয় আৰু তেওঁ থেটিছক অলিম্পাছত থকা তেওঁলোকৰ ঘৰলৈ আদৰণি জনায়৷ থেটিছে হেফেষ্টাছক তেওঁৰ পুত্ৰ একিলিছৰ বাবে কৱচ তৈয়াৰ কৰিবলৈ কয়। কিছুমান পণ্ডিতে এৰেছৰ সৈতে এফ্ৰোডাইটিৰ প্ৰেম উন্মোচিত হোৱাৰ বাবে হেফেষ্টাছ আৰু এফ্ৰোডাইটিৰ বিবাহ বিচ্ছেদ হোৱাৰ পিছত এই বিবাহ সংঘটিত হোৱা বুলি ব্যাখ্যা কৰিছে। কিন্তু উল্লেখযোগ্য যে ৱালটাৰ বাৰ্কাৰ্টৰ দৰে কিছুমান পণ্ডিতে হেফেষ্টাছ আৰু এফ্ৰোডাইটিৰ বিবাহক অডিচিৰ উদ্ভাৱন বুলি সমৰ্থন কৰে, কিয়নো ইয়াক অন্যান্য প্ৰাচীন বা ধ্ৰুপদী যুগৰ সাহিত্য বা কলাৰ ভিতৰত প্ৰতিনিধিত্ব কৰা হোৱা নাই আৰু পূজাৰ সৈতে কোনো সম্পৰ্ক থকা যেন নালাগে।

## তথ্য সংগ্ৰহ

শ্ৰেণী:গ্ৰীক কিংবদন্তি
ৰেচেল ৱাল

**ৰেচেল ৱাল** (প্ৰায় ১৭৬০ – ৮ অক্টোবৰ, ১৭৮৯) এগৰাকী আমেৰিকান মহিলা জলদস্যু আৰু মেছাচুচেটছত ফাঁচী দিয়া শেষ মহিলা। ইয়াৰ উপৰিও তেওঁ হয়তো আমেৰিকাত জন্মগ্ৰহণ কৰা প্ৰথমগৰাকী মহিলা জলদস্যু হৈছিল।

## প্ৰাথমিক জীৱন
ৱালৰ জন্ম হৈছিল পেনচিলভেনিয়া প্ৰদেশৰ কাৰ্লাইলত ৰেচেল শ্বমিটত, এটা প্ৰিচবেটেৰিয়ান পৰিয়ালত। কাৰ্লাইলৰ বাহিৰৰ এখন ফাৰ্মত তেওঁ বাস কৰিছিল যদিও সুখী নাছিল, আৰু বেছিভাগ সময় সাগৰৰ পাৰত কটাইছিল। ৱাটাৰফ্ৰণ্টত থকাৰ সময়তে তাইক ছোৱালীৰ দল এটাই আক্ৰমণ কৰে, আৰু জৰ্জ ৱাল নামৰ এজন ব্যক্তিয়ে উদ্ধাৰ কৰে। পিছলৈ দুয়োৰে বিবাহ হয়।
## জলদস্যু হিচাপে কৰ্ম
ৰেচেল আৰু তেওঁৰ স্বামী বষ্টনলৈ গুচি যায় আৰু তাৰ পৰাই জৰ্জে মাছ ধৰা স্কুনাৰ এখনত চাকৰি লয়। জৰ্জ যেতিয়া ঘূৰি আহিল, তেতিয়া তেওঁ নিজৰ লগত পাঁচজন নাৱিক আৰু তেওঁলোকৰ প্ৰেমিকাক লৈ আহিল, আৰু ৰেচেলক তেওঁলোকৰ লগত যোগ দিবলৈ মান্তি কৰিলে। এসপ্তাহৰ ভিতৰতে দলটোৱে তেওঁলোকৰ সকলো ধন খৰচ কৰি পেলালে আৰু স্কুনাৰখনে পুনৰ যাত্ৰা আৰম্ভ কৰিলে, তাৰ পিছত জৰ্জে তেওঁলোক সকলোকে জলদস্যু হ'বলৈ পৰামৰ্শ দিলে। তেওঁ বন্ধুৰ পৰা আন এখন স্কুনাৰ ধাৰলৈ লৈছিল, আৰু দলটোৱে যাত্ৰা আৰম্ভ কৰিছিল। 

ৰেচেল আৰু তেওঁৰ দলটোৱে নিউ হামচায়াৰৰ উপকূলৰ ঠিক ওচৰৰ আইল অৱ শ্ব'লছত কাম কৰিছিল। ধুমুহাৰ সময়ত ৰেচেলে ডেকত থিয় হৈ সহায় বিচাৰি চিঞৰিছিল। পথচাৰী সাহায্য দিবলৈ আহিলে তেওঁলোকক হত্যা কৰা হয় আৰু তেওঁলোকৰ সকলো সামগ্ৰী চুৰি কৰা হয়। ক্ৰুৱে ১২খন নাও দখল কৰি ৬,০০০ ডলাৰ নগদ ধন, অগণন মূল্যৱান সামগ্ৰী চুৰি কৰি আৰু ২৪জন নাৱিকক হত্যা কৰাত সফল হয়, এই সকলোবোৰ ১৭৮১ চনৰ পৰা ১৭৮২ চনৰ ভিতৰত।
## বিচাৰ আৰু ফাঁচী
অৱশেষত তেওঁৰ স্বামী জৰ্জ আৰু ক্ৰু সাগৰলৈ ওলাই যোৱাৰ পিছত দুৰ্ঘটনাগ্ৰস্ত হৈ হেৰাই যায়, ৱালে বষ্টনলৈ উভতি আহি পুনৰ দাসী হিচাপে নিজৰ ভূমিকা আৰম্ভ কৰে। কিন্তু তথাপিও তেওঁ ডকলৈ গৈ আশ্ৰয় দিয়া নাওত লুকাই চুৰকৈ সোমাই ভিতৰৰ পৰা বস্তু চুৰি কৰি ভাল পাইছিল। তেওঁৰ অন্তিম ডকাইতিটো সংঘটিত হৈছিল যেতিয়া তেওঁ মাৰ্গাৰেট বেণ্ডাৰ নামৰ এগৰাকী যুৱতীক দেখিছিল, যিয়ে বনেট পিন্ধিছিল যিটোৰপ্ৰতি তেওঁৰ লোভ আছিল। তেওঁ বনেটটো চুৰি কৰি মাৰ্গাৰেটৰ জিভাখন ফালি উলিয়াবলৈ চেষ্টা কৰিছিল যদিও ধৰা পৰি গ্ৰেপ্তাৰ কৰা হয়। ১৭৮৯ চনৰ ১০ ছেপ্টেম্বৰত তেওঁৰ বিৰুদ্ধে ডকাইতিৰ অভিযোগ উত্থাপন হয় যদিও তেওঁ কেতিয়াও কাকো হত্যা কৰা নাই বুলি কয় যে, তেওঁক কেৱল জলদস্যু হিচাপে বিচাৰ কৰিবলৈ অনুৰোধ জনায়। কিন্তু ডকাইতিত দোষী সাব্যস্ত হয় আৰু ১৭৮৯ চনৰ ৮ অক্টোবৰত ফাঁচী দিয়াৰ শাস্তি প্ৰদান কৰা হয়। কোৱা হয় যে তেওঁৰ "...সৰ্বশক্তিমান ঈশ্বৰৰ হাতত তেওঁৰ দয়াৰ ওপৰত নিৰ্ভৰ কৰি মোৰ আত্মাক সমৰ্পণ কৰোঁ...আৰু মোৰ ২৯ বছৰ বয়সৰ প্ৰেছবিটেৰিয়ান গীৰ্জাৰ এজন অযোগ্য সদস্য হৈ মৃত্যুবৰণ কৰোঁ", তেওঁৰ শেষ কথা হিচাপে। তেওঁৰ মৃত্যুৱেই শেষবাৰৰ বাবে মেছাচুচেটছত এগৰাকী মহিলাক ফাঁচী দিয়াৰ ঘটনা আছিল।

## তথ্য সূত্ৰ

শ্ৰেণী:জলদস্যু
শ্ৰেণী:মৃত ব্যক্তি
শ্ৰেণী:অপৰাধ
ৱাছফিয়া নাজৰিন

**ৱাছফিয়া নাজৰীন**  এগৰাকী বাংলাদেশী পৰ্বতাৰোহী আৰু পৰিৱেশ কৰ্মী।

নাজৰীন বিশ্বৰ দ্বিতীয় সৰ্বোচ্চ শৃংগ কে২ (K2) আৰোহণকাৰী প্ৰথম গৰাকী বাংলাদেশী। ১৯৫৪ চনৰ পৰা ইতিহাসত সফলতাৰে কে২  আৰোহণ কৰা ৪০ গৰাকী মহিলাৰ ভিতৰত তেওঁ অন্যতম হৈ পৰে।  .ইয়াৰ পূৰ্বে নাজৰিন ২০১৫ চনৰ ১৮ নৱেম্বৰত ৰেইনহল্ড মেছনাৰ ( Reinhold Messner) সম্পূৰ্ণ কৰা প্ৰথম বাংলাদেশী ৰূপে পৰিগণিত হৈছিল।  নাজৰিনে ২০১২ চনৰ মাউণ্ট এভাৰেষ্ট আৰোহণ বাংলাদেশৰ মহিলাসকলৰ বাবে উৎসৰ্গা কৰি কয় যে, “আমি ৪১ বছৰ পূৰ্বে স্বাধীনতা লাভ কৰিছো, কিন্তু আমাৰ মহিলাসকলে এতিয়াও স্বাধীনতা উপভোগ কৰিব পৰা নাই।”
*[[নেচনেল জিঅ'গ্ৰাফিক ছ'চাইটি]]* এ নাজৰিনক ২০১৪/২০১৫ চনৰ অন্যতম এডভেঞ্চাৰ হিচাপে স্বীকৃতি দিয়ে। দুঃসাহসিক কৰ্মৰ জৰিয়তে মহিলা সবলীকৰণৰ প্ৰতি থকা সক্ৰিয়তা আৰু দায়বদ্ধতাৰ বাবে তেওঁক নিৰ্বাচিত কৰা হৈছিল।২০১৬ চনত পুনৰ তেওঁলোকৰ অন্যতম এক্সপ্ল’ৰাৰ হিচাপে নিৰ্বাচিত হয়, তেওঁ নেচনেল জিঅ'গ্ৰাফিক এক্সপ্ল'ৰাৰ আৰু এডভেঞ্চাৰৰ একেলগে উপাধি লাভ কৰা একমাত্ৰ মহিলা হিচাপে পৰিগণিত হয়। 

নাজৰিনক বাংলাদেশ ইতিহাসত জাতিটোৰ প্ৰেৰণা আৰু  অগ্ৰণী অৱদান আগবঢ়োৱা কিংবদন্তি মহিলাসকলৰ ভিতৰত এগৰাকী হিচাপে স্বীকৃতি দিয়া হয়।. নাজৰিন পশুৰ অধিকাৰ, তিব্বতৰ মানৱ অধিকাৰৰ পৰিস্থিতি, পৰিৱেশৰ প্ৰভাৱ, বাংলাদেশী মহিলাৰ অধিকাৰ, যৌনকৰ্মী আৰু কাপোৰৰ কাৰখানাৰ শ্ৰমিক, অন্যান্য  শ্ৰমিকৰ অধিকাৰ, আৰু খিলঞ্জীয়া গোটৰ বিষয়ে সজাগতা সৃষ্টিৰ অভিযানৰ বাবেও পৰিচিত।২০১১ চনত নাজৰিনে *আদিবাসী * বা বাংলাদেশৰ খিলঞ্জীয়া লোকসকলৰ ওপৰত নিজৰ জাতিগত লোকৰ দ্বাৰা অত্যাচাৰ আৰু ভূমি দখলৰ বিৰুদ্ধে ৰাষ্ট্ৰসংঘৰ খিলঞ্জীয়া বিষয়ৰ স্থায়ী মঞ্চৰ দশম অধিৱেশন সাক্ষ্য দিছিল।

২০২৩ চনত নাজৰিনক ফ্ৰান্স চৰকাৰ আৰু ২০২৪ চনৰ অলিম্পিক আৰু পেৰালিম্পিক গেমছৰ বাবে পেৰিছ আয়োজক সমিতিয়ে ২০২৪ চনৰ পেৰিছৰ হল অৱ ফেমত সজোৱা প্ৰথম খেলুৱৈৰ দলসমূহৰ ভিতৰত অন্যতম হিচাপে আমন্ত্ৰণ জনায়।  ২০১৯ চনত নাজৰিনক ৰাষ্ট্ৰসংঘৰ মহিলাৰ "প্ৰজন্মৰ সমতা" অভিযানতো অন্তৰ্ভুক্ত কৰা হৈছিল। 
২০১৬ আৰু ২০১৭ চনত নাজৰিনক * Outside magazine*ত যোৱা ৪০ বছৰত নিজৰ নেতৃত্ব, উদ্ভাৱন, আৰু এথলেটিক কৃতিত্বৰ জৰিয়তে বাহিৰৰ জগতখনক আগবাঢ়ি যোৱা আৰু প্ৰত্যাহ্বান জনোৱা ৪০ গৰাকী মহিলাৰ ভিতৰত অন্যতম হিচাপে নিৰ্বাচিত কৰা হয়। 

## উৎস

শ্ৰেণী:বাংলাদেশৰ ব্যক্তি
শ্ৰেণী:পৰ্বতাৰোহী
শ্ৰেণী:পৰিৱেশ কৰ্মী
জাহৰা এশৰাঘী

**জাহৰা এশৰাঘী খোমেইনি** () (জন্ম-১৯৬৪) এগৰাকী ইৰাণী কৰ্মী আৰু প্ৰাক্তন চৰকাৰী বিষয়া। 

## প্ৰাৰম্ভিক জীৱন আৰু শিক্ষা
১৯৬৪ চনত জন্মগ্ৰহণ কৰা এশৰাঘী আয়াতুল্লাহ খোমেইনীৰ নাতিনী। তেখেত এগৰাকী দৰ্শন বিজ্ঞানৰ স্নাতক।

## দৃষ্টিভংগী
জহৰা এশৰাঘীয়ে বিচাৰে যে মূৰত কাপোৰ মৰাটো বাধ্যতামূলক নহয়। তেওঁৰ মতে: "আমাৰ (ইৰাণৰ) সংবিধানত এতিয়াও কোৱা হৈছে যে পুৰুষজনেই মূল মানুহ আৰু মহিলাগৰাকী এগৰাকী নিষ্ঠাবান পত্নী যি নিজৰ পৰিয়ালৰ বাবে নিজকে বলিদান দিয়ে। কিন্তু এতিয়া সমাজখন সলনি হৈছে৷ বিশেষকৈ যোৱা ১০ বছৰত। যদি মোৰ ককা এতিয়া ইয়াত থাকিলহেঁতেন, তেন্তে মই নিশ্চিত যে তেওঁৰ ধাৰণা বহুত বেলেগ হ'লহেঁতেন।"

## ব্যক্তিগত জীৱন
১৯৮৩ চনত এশৰাঘীয়ে ইৰাণৰ মূল সংস্কাৰবাদী দল ইছলামিক ইৰাণ পাৰ্টিচিপেচন ফ্ৰণ্টৰ প্ৰাক্তন মুৰব্বী আৰু প্ৰাক্তন ৰাষ্ট্ৰপতি মহম্মদ খাটামীৰ কনিষ্ঠ ভাতৃ মহম্মদ-ৰেজা খাটামীৰ সৈতে বিবাহপাশত আবদ্ধ হয়।. 

## ৰাজনীতিত
২০০৪ চনত সংসদীয় প্ৰাৰ্থীসকলৰ পৰীক্ষা-নিৰীক্ষা কৰা গাৰ্ডিয়ান কাউন্সিলে এশৰাঘীক সংসদত প্ৰতিদ্বন্দ্বিতা কৰাত বাধা দিয়ে।

## তথ্যসূত্ৰ
শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
মনছুৰেহ বেহকিছ

**মনছুৰেহ বেহকিছ** () এজন ইৰাণী মানৱ অধিকাৰ কৰ্মী। ১৯৮৮ চনত ইৰাণৰ ৰাজনৈতিক বন্দীসকলক ফাঁচী দিয়াৰ সময়ত তেওঁৰ পৰিয়ালৰ ছয়জন সদস্যক হেৰুৱাইছিল।. বেহকিছ ইৰাণত ৰাজনৈতিক উদ্দেশ্যপ্ৰণোদিত হত্যা, আটক আৰু বলপূৰ্বকভাৱে নিৰুদ্দেশ কৰাৰ বাবে সজাগতা সৃষ্টি কৰা দুটা গোট *মাদাৰছ এণ্ড ফেমিলিজ অৱ খাভাৰান* আৰু *মাদাৰছ অৱ লালেহ পাৰ্ক*ৰ সক্ৰিয় সদস্য। ২০১৮ চনৰ ফেব্ৰুৱাৰী মাহত বেহকিছক "ৰাষ্ট্ৰৰ বিৰুদ্ধে অপপ্ৰচাৰ" আৰু "দেশৰ বিৰুদ্ধে গোপন বুজাবুজি"ৰ অপৰাধত চাৰে সাত বছৰৰ কাৰাদণ্ড বিহা হৈছিল। ২০১১ চনৰ পৰা পূৰ্বৰ চাৰে চাৰি বছৰৰ কাৰাদণ্ডৰ সৈতে এইবোৰ সংযোজন কৰা হৈছিল "ৰাষ্ট্ৰীয় নিৰাপত্তাৰ ক্ষতি কৰাৰ উদ্দেশ্যেৰে একত্ৰিত আৰু ষড়যন্ত্ৰ কৰা" আৰু "ব্যৱস্থাৰ বিৰুদ্ধে অপপ্ৰচাৰ"ৰ অভিযোগ।

## সামাজিক সক্ৰিয়তা
বেহকিছ সামাজিক ন্যায় গোট *মাদাৰছ অৱ খাৱাৰান* আৰু *মাদাৰছ অৱ লালেহ পাৰ্ক*ৰ (মাউৰ্নিং মাদাৰ নামেৰেও জনাজাত) এগৰাকী সক্ৰিয় আৰু বিশিষ্ট সদস্য।

২০১৩ চনত তেওঁ *ফ্ৰণ্ট লাইন ডিফেণ্ডাৰছ এৱাৰ্ড ফৰ হিউমেন ৰাইটছ ডিফেণ্ডাৰছ এট ৰিস্ক*ৰ চূড়ান্ত প্ৰতিযোগী আছিল।.

## বিচাৰ
২০১১ চনত বেহকিছক গ্ৰেপ্তাৰ কৰা হৈছিল। ২০১১ চনৰ ২৫ ডিচেম্বৰত তেওঁ "ৰাষ্ট্ৰীয় নিৰাপত্তাৰ ক্ষতি কৰাৰ উদ্দেশ্যেৰে একত্ৰিত আৰু ষড়যন্ত্ৰ কৰা" আৰু "ব্যৱস্থাৰ বিৰুদ্ধে অপপ্ৰচাৰ"ৰ বাবে চাৰে চাৰি বছৰৰ কাৰাদণ্ড লাভ কৰে।

২০১৩ চনৰ আগষ্ট মাহত তেওঁ ৰাষ্ট্ৰপতি হাছান ৰৌহানীলৈ এখন মুকলি পত্ৰ লিখিছিল, য'ত তেওঁ অনুভৱ কৰা নিৰ্যাতন আৰু আইনী বিচাৰৰ বিষয়ে বৰ্ণনা কৰিছিল।

২০১৬ চনৰ ১৬ ছেপ্টেম্বৰত আয়াৰলেণ্ডত বাস কৰা কন্যাক লগ কৰিবলৈ বিমানত উঠি যোৱাৰ সময়ত তেহৰাণৰ ইমাম খোমেইনী আন্তঃৰাষ্ট্ৰীয় বিমানবন্দৰত তেওঁক ৰখাই দিয়া হয়। এই কাণ্ডৰ সময়ত তেওঁৰ পাছপ'ৰ্ট জব্দ কৰা হয় আৰু তেওঁক তেহৰাণৰ ইভিন কাৰাগাৰত শ্বাহিদ মোগদ্দাছ আদালতৰ সন্মুখত হাজিৰ হ'বলৈ মাতি অনা হয়। ২০১৬ চনৰ ২৯ অক্টোবৰত তেওঁক “ৰাষ্ট্ৰীয় নিৰাপত্তাৰ বিৰুদ্ধে অপৰাধ সংঘটিত কৰিবলৈ গোট খোৱা আৰু গোপন বুজাবুজি কৰা” আৰু “ব্যৱস্থাৰ বিৰুদ্ধে অপপ্ৰচাৰ প্ৰচাৰ কৰা” অভিযোগ কৰা হৈছে আৰু প্ৰায় এবছৰৰ পিছত ২০১৮ চনৰ ফেব্ৰুৱাৰী মাহত তেওঁক ৭.৫ বছৰৰ কাৰাদণ্ড বিহা হয়। 

## তথ্যসূত্ৰ

শ্ৰেণী:ইৰানীয় নাৰী অধিকাৰ কৰ্মী
শ্ৰেণী:ইৰানৰ ব্যক্তি
মেৰী ক্ৰিচেট

**মেৰী ক্ৰিচেট** প্ৰথমাৱস্থাৰ নাম মাৰিয়া, শেষ নামো ক্ৰিচেট বা ক্ৰিকেট; এগৰাকী ইংৰাজ জলদস্যু আৰু অপৰাধী আছিল। *জলদস্যুৰ সোণালী যুগ*ৰ মাত্ৰ চাৰিগৰাকী নিশ্চিত মহিলা জলদস্যুৰ ভিতৰত এগৰাকী হিচাপে 
আৰু মৃত্যুদণ্ড দিয়া একমাত্ৰ মহিলা জলদস্যু হিচাপে তেওঁ বেছিকৈ পৰিচিত।

## ইতিহাস

ছয়জন জলদস্যু বন্দী - "এডমাণ্ড উইলিয়ামছ, জৰ্জ কেভছ, জৰ্জ ক'ল ওৰফে চেণ্ডাৰছ, এডৱাৰ্ড এডৱাৰ্ডছ, জেৰমিয়া স্মিথ আৰু মেৰী ক্ৰীচেট"- ইংলেণ্ডৰ পৰা ভাৰ্জিনিয়ালৈ ১৭২৮ চনৰ শেষৰ ফালে, তেওঁলোকৰ শাস্তিৰ আদেশ কাৰ্যকৰী কৰিবলৈ লৈ অনা হয়। ১৭২৯ চনৰ ১২ মে'ত তেওঁলোকে বন্দীত্বৰ পৰা পলায়ন কৰি পালতৰা জাহাজৰ জন আৰু এলিজাবেথৰ দুজনীয়া দলটোক পৰাস্ত কৰে। ক্ৰিচেটে বন্দীসকলক জাহাজৰ হোল্ডত ৰাখিছিল, যাতে হেচ্চত বহি তেওঁলোকৰ সম্ভাব্য পলায়ন ৰোধ কৰিব পাৰে। ক্ৰিচেটৰ আপত্তিৰ বাবে তেওঁলোকে কেইদিনমানৰ পিছত এই যুটিটোক মুকলি কৰি দিয়ে, যদিও আশংকা কৰিছিল যে, দুয়োজনে কৰ্তৃপক্ষক সতৰ্ক কৰি দিব। জলদস্যুসকলে চেঁচাপিক উপসাগৰলৈ যাত্ৰা কৰে যদিও আন কোনো জাহাজত আক্ৰমণ কৰাৰ আগতেই কেপ্তেইন লঙৰ অধীনত এইচ এম এছ শ্ব'ৰেহামে তেওঁলোকক বন্দী কৰে।
ভাৰ্জিনিয়ালৈ উভতি আহি ১৭২৯ চনৰ আগষ্ট মাহত উইলিয়ামছবাৰ্গত তেওঁলোকৰ বিচাৰ হয়, জলদস্যুতাৰ দোষত তেওঁলোক দোষী সাব্যস্ত হয় আৰু ফাঁচী দিয়াৰ শাস্তি দিয়া হয়। মেৰী ক্ৰিচেটৰ ১৭২৯ চনত মৃত্যু হয়।
## তথ্য সূত্ৰ

শ্ৰেণী:জলদস্যু
শ্ৰেণী:মৃত ব্যক্তি
শ্ৰেণী:অপৰাধ
জোহানা হাৰ্ড

**জোহানা হাৰ্ড**, জন্ম নাম জংবাৰ্গ (৩ ডিচেম্বৰ ১৭৮৯ – ১২ মাৰ্চ ১৮৫১), এগৰাকী ছুইডেনৰ জলদস্যু আছিল।

## জীৱন
গোটেনবাৰ্গৰ হিছিংগেনত থকা কৃষক ভাড়াতীয়া ভেন হাৰাল্ডছন জংবাৰ্গ (১৭৩৬-১৮৩০) আৰু আন্না ব্ৰিটা নিলছডটাৰ (১৭৬১-১৮২৫)ৰ কন্যা আছিল তেওঁ। ১৮১৩ চনত বহী ৰখীয়া ফ্ৰেড্ৰিক হাৰ্ড (১৭৭৬-১৮১৭)ৰ সৈতে বিবাহপাশত আবদ্ধ হয়। বিধৱা হিচাপে তেওঁ ভ্ৰাংগো দ্বীপত বাস কৰিছিল। বিধৱা হিচাপে নিজকে পোহপাল দিবলৈ অসুবিধা পাইছিল আৰু এবাৰ কোপেনহেগেনলৈ জাহাজেৰে গৈ শুল্ক নিয়ম নামানি বস্ত্ৰ বিক্ৰী কৰাৰ পিছত চোৰাং ব্যৱসায়ৰ অপৰাধত গ্ৰেপ্তাৰ কৰা হৈছিল। ১৮২২ চনত তেওঁৰ নৱজাত সন্তানক হত্যা কৰাৰ অভিযোগত বিচাৰত হাজিৰ কৰা হয় যদিও তদন্তত শিশুটি মৃত জন্ম হোৱা বুলি প্ৰমাণিত হোৱাৰ পিছত তেওঁক মুকলি কৰি দিয়া হয়।

১৮২৩ চনত তেওঁৰ দাস এণ্ডাৰছ এণ্ডাৰছন, গোটেনবাৰ্গৰ নাও চলোৱা জোহান এণ্ডাৰছন ফ্লেটাছ (তেওঁৰ পৈতৃক পেহীৰ পত্নী), মাছমৰীয়া ক্ৰীষ্টেন এণ্ডাৰছন আৰু ষ্টাইৰছৰ দাস কাৰ্ল বৰ্জেছনৰ সৈতে তেওঁৰ বিচাৰত হাজিৰ হয়। ডেনমাৰ্কৰ জাহাজ ফ্ৰাউ মেট্টেৰ কৰ্মীসকলক আক্ৰমণ, লুণ্ঠন আৰু হত্যা কৰাৰ অভিযোগ উত্থাপন হৈছিল, যিখন জাহাজ ফ’ট’ত লুটপাতৰ অৱস্থাত উদ্ধাৰ হৈছিল আৰু ইয়াৰ ক্ৰুসকলক হত্যা কৰা হৈছিল। 
হাৰ্ডে সকলো অভিযোগ অস্বীকাৰ কৰে, কিন্তু তেওঁৰ সহ অভিযুক্তসকলে সাক্ষ্য দিছিল যে, জাহাজখনত আক্ৰমণৰ সময়ত হাৰ্ড উপস্থিত নাছিল যদিও, তেওঁলোকে তেওঁৰ ঘৰতে এই কাৰ্য্যৰ পৰিকল্পনা কৰিছিল, গোটেই কাহিনীটোৰ আঁৰৰ মুখ্য ব্যক্তিত্ব আৰু মগজু হিচাপে তেওঁক লৈ। হাৰ্ডে দেউতাকলৈ এখন চিঠি লিখিছিল যে তেওঁক তাইৰ পক্ষৰ সাক্ষ্য দিবলৈ আৰু বিশেষভাৱে নিশ্চিত কৰিবলৈ কৈছিল যে আক্ৰমণৰ সময়ত তাইৰ দাস এণ্ডাৰছন তাইৰ ঘৰত আছিল; যেতিয়া কৰ্তৃপক্ষই চিঠিখন জব্দ কৰি তাইক সেইবোৰৰ বিষয়ে সুধিছিল, তেতিয়া তাই দাবী কৰিছিল যে, তাই সাময়িক উন্মাদনা আৰু বিভ্ৰান্তিৰ সময়ত সেইবোৰ লিখিছিল।

১৮২৪ চনত পাইৰেচি আৰু হত্যাৰ অপৰাধত জোহান এণ্ডাৰছন ফ্লেটাছ, এণ্ডাৰছ এণ্ডাৰছন আৰু ক্ৰীষ্টেন এণ্ডাৰছনৰ মূৰ কাটি পেলোৱা হয় আৰু কাৰ্ল বৰ্জেছন (মৃত্যু ১৮৩৫)ক বলপূৰ্বক শ্ৰমৰ শাস্তি প্ৰদান কৰা হয়। 
হাৰ্ডৰ বিৰুদ্ধে থকা প্ৰমাণ তেওঁৰ অস্বীকাৰৰ বিৰুদ্ধে ৰায়দানৰ বাবে অপৰ্যাপ্ত আছিল আৰু সেয়েহে তেওঁক মুকলি কৰি দিয়া হৈছিল। ১৮২৫ চনৰ পৰা ষ্টকহ’মত বাস কৰা বুলি নিশ্চিত কৰা হয়, য’ত তেওঁ নিজকে সাগৰীয় কেপ্তেইনৰ বিধৱা বুলি কয়। আপাত দৃষ্টিত তেওঁ নিজৰ অতীত লুকুৱাবলৈ সক্ষম হৈছিল আৰু শেষত ৰয়েল ডাকঘৰৰ ভিতৰত এটা পদ লাভ কৰিছিল, য'ত তেওঁৰ সুনাম আছিল। ১৮৫১ চনত ষ্টকহোমৰ এখন চেৰিটি হাস্পতালত তেওঁৰ মৃত্যু হয়।

## উত্তৰাধিকাৰ
জোহানা হাৰ্ডক জনপ্ৰিয় স্মৃতিত দুখন ছবিৰ ভিতৰত এখন হিচাপে স্মৰণ কৰা হৈছিল; কঠিন অপৰাধী হিচাপে যিয়ে তাইৰ প্ৰেমিকক নিজৰ সৎ বৃত্তিটো পৰিত্যাগ কৰি জলদস্যু হ’বলৈ বুজাইছিল; বা দুখীয়া নিঃস্ব বিধৱা হিচাপে যিয়ে নিজৰ পোহপাল দিবলৈ যি পাৰে কৰিছিল।
## তথ্য সূত্ৰ

শ্ৰেণী:অপৰাধ
শ্ৰেণী:মৃত ব্যক্তি
শ্ৰেণী:জলদস্যু
এন জি আকেউ

১৮৮০ চনত মৃত্যু হোৱা **এন জি আকেউ** আছিল চীনা আফিং সৰবৰাহকাৰী আৰু হংকঙৰ থকা ঘৰৰ মালিক। ১৮৪৯ চনত জল দস্যুতা কেলেংকাৰীৰ কেন্দ্ৰীয় ব্যক্তিত্ব আছিল, যিয়ে এটা কাৰণ কেলেংকাৰীৰ কেন্দ্ৰ হিচাপে যথেষ্ট মনোযোগ আকৰ্ষণ কৰিছিল। 

এন জি আকেউ আছিল হংকঙত কাম কৰা আমেৰিকান আফিং সৰবৰাহকাৰী জেমছ ব্ৰীজছ এণ্ডিকট (১৮১৪–১৮৭০)ৰ এগৰাকী নৌকা পৰিচালনা কৰা দাসী; এন জি আকেউ তেওঁৰ ব্যৱসায়ৰ সৈতে জড়িত হোৱা যেন লাগে। ইয়াৰ উপৰি এন জি আকেউৱে এণ্ডিকটৰ পিতৃত্বত ৫টা সন্তানৰ জন্ম দিয়ে। 

১৮৪৯ চনত তেওঁৰ মালবাহী সামগ্ৰীৰ এটা অংশ আকেউক দিছিল, যিবোৰ তেওঁ নিজৰ নাওৰ পৰা উপকূলৰ কাষত বিক্ৰী কৰিছিল। তেওঁ নিজকে এগৰাকী সক্ষম ব্যৱসায়ী বুলি প্ৰমাণ কৰিছিল। 

যেতিয়া তেওঁৰ নাও আৰু সামগ্ৰী জলদস্যুই চুৰি কৰিছিল, তেতিয়া তেওঁ নিজেই জলদস্যু ঘাটিলৈ যাত্ৰা কৰিছিল আৰু ক্ষতিপূৰণৰ বিষয়ে আলোচনা কৰিছিল। ইয়াৰ কিছু সময়ৰ পিছতে আমেৰিকাৰ এখন জাহাজ আক্ৰমণ কৰি তাৰ মালবাহী জাহাজ এখন জলদস্যু জাহাজে চুৰি কৰি লৈ যায় আৰু তাত এন জি আকেউ উপস্থিত থাকে। পিছত চুৰি হোৱা সামগ্ৰীখিনি তেওঁৰ নিজৰ জাহাজত আৱিষ্কাৰ হয়। ধাৰণা কৰা হৈছিল যে, তেওঁ জলদস্যুসকলৰ সৈতে আলোচনা কৰিছিল যে, তেওঁলোকৰ পৰৱৰ্তী জলদস্যু আক্ৰমণৰ পৰা অহা সামগ্ৰীখিনি তেওঁলোকে আকেউৰ পৰা চুৰি কৰা সামগ্ৰীৰ ক্ষতিপূৰণ হিচাপে তেওঁৰ ওচৰলৈ যাব। আদালতত তেওঁৰ দোষ প্ৰমাণ কৰিব পৰা নগ’ল আৰু সেয়েহে আকেউক মুকলি কৰি দিয়া হ’ল যদিও গোচৰটো সেই সময়ত বিখ্যাত হৈ পৰে। 

ব্ৰীজছ এণ্ডিকটে যেতিয়া মাকাওলৈ অৱসৰ গ্ৰহণ কৰে তেতিয়া তেওঁ এন জি আকেউক হংকঙত সম্পত্তি প্ৰদান কৰে, য'ত দুটা সম্পত্তিও আছিল যিবোৰ ১৮৫২ চনত তেওঁ তেওঁৰ বাবে এটা ট্ৰাষ্টত জমা ৰাখিছিল।
## তথ্য সূত্ৰ

শ্ৰেণী:অপৰাধ
শ্ৰেণী:জলদস্যু
শ্ৰেণী:মৃত ব্যক্তি
খালীদ হোছেইনি

**খালীদ হোছেইনি**
এগৰাকী আফগান তথা আমেৰিকান শৰনাৰ্থী সাহিত্যিক, চিকিৎসক আৰু সমাজসেৱক। 
## প্ৰাৰম্ভিক জীৱন
খালীদ হোছেইনি জন্ম হৈছিল আফগানিস্তানৰ কাবুলত, ১৯৬৫ চনৰ মাৰ্চ মাহৰ ৪ তাৰিখে। পিতৃ-মাতৃৰ পাঁচোটা সন্তানৰ ভিতৰত হোছেইনি হ'ল জ্যেষ্ঠ। তেখেতৰ পিতৃ আছিল আফগান বৈদেশিক মন্ত্ৰণালয়ৰ এগৰাকী কূটনীতিবিদ আৰু মাতৃয়ে কাবুলৰ এখন হাই স্কুলত ফাৰ্চী আৰু বুৰঞ্জী পঢ়াইছিল। ১৯৭৬ চনত বৈদেশিক মন্ত্ৰণালয়ে সুৰক্ষাৰ স্বাৰ্থত হোছেইনিৰ পৰিয়ালক পেৰিছলৈ স্থানান্তৰ কৰিছিল। ১৯৮০ চনত তেখেতলোক কাবুললৈ ঘূৰি আহিবলৈ সাজু হৈছিল, কিন্তু সেই সময়তে গৃহভূমি আফগানিস্তানত এক ৰক্তাক্ত কমিউনিষ্ট ৰাজ্যবিপ্লৱ আৰু ছোভিয়েট সেনাৰ আক্ৰমণ সংঘতিত হৈছিল। ফলত হোছেইনিয়ে জনোৱা আৱেদনৰ পৰিপ্ৰেক্ষিতত আমেৰিকা যুক্তৰাষ্ট্ৰই তেখেতক ৰাজনৈতিক আশ্ৰয় প্ৰদান কৰে আৰু ১৯৮০ চনৰ চেপ্তেম্বৰ মাহত তেখেতলোক কেলিফ'ৰ্ণিয়াৰ ছেন্ জ'চলৈ গুছি যায়। পত্নী শ্ৰীমতী ৰ'য়া আৰু দুই সন্তান ক্ৰমে হৰিশ আৰু ফাৰাহৰ সৈতে হোছেইনি দম্পতী সম্প্ৰতি উত্তৰ কেলিফৰ্ণিয়াৰ বাসিন্দা। 

## শিক্ষা জীৱন
১৯৮৪ চনত হোছেইনি হাই স্কুলৰপৰা graduate হৈ Santa Clara বিশ্ববিদ্যালয়ত ভৰ্তি হৈছিল, য'ৰপৰা ১৯৮৮ চনত তেখেতে জীৱবিদ্যাত 
স্নাতক ডিগ্ৰী লাভ কৰিছিল। পাছৰ বছৰত San Diego-ৰ কেলিফ'ৰ্ণিয়া বিশ্ববিদ্যালয়ৰ School of Medicine-ত ভৰ্তি হৈছিল, য'ৰপৰা ১৯৯৩ চনত তেখেতে চিকিৎসা বিজ্ঞানৰ ডিগ্ৰী লাভ কৰিছিল। লছ এঞ্জেলছৰ Cedars-Sinai medical center-তাৰিখে তেওঁৰ residency সম্পূৰ্ণ কৰিছিল। ১৯৯৬ৰ পৰা ২০০৪ ৰ ভিতৰত তেখেত এজন practising internist হিচাপে তাত কৰ্মৰত আছিল। 
## সাহিত্যিক জীৱন
চিকিৎসা বৃত্তিত থাকোঁতেই, ২০০১ চনৰ মাৰ্চ মাহত তেখেতৰ প্ৰথমখন উপন্যাস The Kite Runner-ৰচনাৰ কাম আৰম্ভ কৰিছিল। Riverhead Books-ৰ দ্বাৰা ২০০৩ চনত প্ৰকাশিত হোছেইনিৰ এই প্ৰথমখন উপন্যাসেই আন্তৰ্জাতিক বজাৰত অভিলেখ সংখ্যক বিক্ৰী হোৱা গ্ৰন্থ হিচাপে পৰিগণিত হৈছিল। একে সময়ত বিশ্বৰ সত্তৰখন দেশত গ্ৰন্থখন বিক্ৰী হৈছিল আৰু New York Times- bestseller-ৰ তালিকাত এশ সপ্তাহতকৈও অধিক সময় একে স্থান অধিকাৰ কৰি আছিল। ২০০৭ চনৰ মে' মাহত, তেখেতৰ দ্বিতীয়খন উপন্যাস A Thousand Splendid Suns প্ৰকাশ পাইছিল আৰু সেইখনেও New York Times bestseller-ৰ তালিকাত পোন্ধৰ সপ্তাহ শীৰ্ষস্থান অধিকাৰ কৰি আছিল আৰু এবছৰতকৈও অধিক কাল bestseller-ৰ তালিকাত অন্তৰ্ভুক্ত হৈ আছিল। হোছেইনিৰ তৃতীয়খন উপন্যাস And The Mountains Echoed প্ৰকাশ হৈছিল ২০১৩ চনৰ ২১ মাৰ্চত।

## সামাজিক জীৱন
২০০৬ চনত হোছেইনিক United Nations Refugee Agency UNHCR Goodwill Envoy নামকৰণ কৰা হৈছিল। UNHCR-ৰ সৈতে আফগানিস্তানলৈ কৰা এটি ভ্ৰমণত উৎসাহিত হৈ কৰি পৰৱৰ্তীকালত তেখেতে প্ৰতিষ্ঠা কৰিছিল The Khaled Hosseini Founda tion, এটা 501(c) nonprofit Foundation, যিটোৱে আফগানিস্তানৰ দুৰ্গত লোকসকললৈ মানবহিতৈষী সাহায্য প্ৰদান কৰে। 
## তথ্য উৎস
# www.khaledhossein.com
# www.khaledhosseinifoundation.org
# **চিলা খেদি ফুৰা সেই ল'ৰাজন** (মূলঃ The Kite Runner By KHALED HOSSEINI) অনুবাদঃ ড° ৰাজেন্দ্ৰ প্ৰসাদ বৰঠাকুৰ, বনলতা ডিব্ৰুগড়-১০ গুৱাহাটী-১ ISBN: 978-93-82750-86-4 প্ৰথম সংস্কৰণ: চেপ্তেম্বৰ, ২০১৫

শ্ৰেণী:আফগানিস্তানৰ ব্যক্তি
মুমতাজ এম. কাজী

**মুমতাজ এম. কাজী**  ; এগৰাকী ভাৰতীয় ৰেল অভিযন্তা। তেওঁ  ডিজেল ইঞ্জিনযুক্ত ৰেল চলোৱা প্ৰথমগৰাকী ভাৰতীয় মহিলা হিচাপেও গণ্য কৰা হয়। দৰাচলতে সুৰেখা যাদৱৰ পিছত এছিয়াৰ প্ৰথমগৰাকী মহিলা ইঞ্জিন চালক মুমতাজ। ২০১৭ চনৰ মাৰ্চ মাহত আন্তঃৰাষ্ট্ৰীয় নাৰী দিৱসৰ লগত সংগতি ৰাখি তদানীন্তন ভাৰতৰ ৰাষ্ট্ৰপতি প্ৰণৱ মুখাৰ্জীৰ পৰা তেওঁক সন্মানীয় নাৰী শক্তিৰ সন্মানেৰে সন্মানিত কৰা হয়।

## প্ৰাৰম্ভিক জীৱন
মহাৰাষ্ট্ৰ ৰাজ্যৰ বাণিজ্যিক ৰাজধানী মুম্বাইত জন্মগ্ৰহণ কৰি ডাঙৰ-দীঘল হোৱা কাজীৰ ঘৰ এটা গতানুগতিক মুছলমান পৰিয়ালৰ। ১৯৮৯ চনত ছান্টাক্ৰুজৰ ছেথ আনন্দিলাল ৰডাৰ হাইস্কুলৰ পৰা স্নাতক ডিগ্ৰী লাভ কৰে। তেওঁৰ পিতৃ আল্লাৰাখু ইছমাইল কাঠৱালাই ভাৰতীয় ৰেলৱেত কৰ্মচাৰী হিচাপে কৰ্মৰত আছিল। মুমতাজে পিতৃৰ পদাংক অনুসৰণ কৰি পূৰ্ণকালীন ৰেল চালক হিচাপে নিজৰ কেৰিয়াৰ আগবঢ়াই লৈ যায়। অৱশ্যে প্ৰথম অৱস্থাত তাইক দেউতাকে ৰেল বিভাগৰ চাকৰিটো ল’বলৈ অনুমতি দিয়া নাছিল। তেওঁ তাইক মেডিকেল লেবৰেটৰী টেকন'লজিৰ পাঠ্যক্ৰম সম্পূৰ্ণ কৰিবলৈ কয় যদিও পিছলৈ মুমতাজে এই সিদ্ধান্তৰ সন্দৰ্ভত তেওঁক পতিয়ন নিয়াইছিল। 

## কৰ্ম জীৱন
১৯৮৯ চনত স্নাতক ডিগ্ৰী লাভ কৰাৰ পিছত সেই বছৰতে তেওঁ ইঞ্জিন চালক পদৰ বাবে আবেদন কৰে।  ১৯৯১ চনত ২০ বছৰ বয়সত তেওঁ ৰেল চলাবলৈ আৰম্ভ কৰে আৰু ১৯৯৫ চনত লিমকা বুক অৱ ৰেকৰ্ডছে প্ৰথম এছিয়ান মহিলা ইঞ্জিন চালক হিচাপে স্বীকৃতি লাভ কৰে।

২০০৫ চনত তেওঁ এ এল পি-ডিজেলৰ পৰা দ্বিতীয় মটৰউমেনলৈ পদোন্নতি লাভ কৰে।

তেওঁ নাৰী শক্তিপুৰস্কাৰ বঁটা লাভ কৰে, যিটো বঁটা ভাৰতত প্ৰতি বছৰে মহিলাৰ কৃতিত্বক স্বীকৃতি দি দিয়া হয়। ২০১৫ চনত ভাৰতীয় ৰেলৱেৰ পৰা ৰেলৱে জেনেৰেল মেনেজাৰ বঁটাও লাভ কৰে।[citation needed]

## ব্যক্তিগত জীৱন
তেওঁ বৈদ্যুতিক অভিযন্তা মকছুদ কাজীৰ সৈতে বিবাহপাশত আবদ্ধ হয়।

## তথ্যসূত্ৰ
কল্যাণী প্ৰমোদ বালাকৃষ্ণন

**কল্যাণী প্ৰমোদ বালাকৃষ্ণন** ; তামিলনাডুৰ চেন্নাইত বাস কৰা এগৰাকী ভাৰতীয় বস্ত্ৰ ডিজাইনাৰ । তেওঁ গ্ৰামোন্নয়ন মন্ত্ৰালয়ৰ জৰিয়তে শিপিনীৰ সৈতে কাম কৰি আহিছে। ২০১৬ চনৰ নাৰী শক্তিপুৰস্কাৰ লাভ কৰে।

## প্ৰাৰম্ভিক জীৱন
কল্যানী প্ৰমোদ বালকৃষ্ণনে তামিলনাডু ৰাজ্যৰ ৰাজধানী চেন্নাইত ডাঙৰ-দীঘল হৈছিল। নেচনেল ইনষ্টিটিউট অৱ ডিজাইনত বস্ত্ৰ ডিজাইন অধ্যয়ন কৰিছিল আৰু তাৰ পিছত তেওঁ এখন বুটিক দোকান স্থাপন কৰিছিল। ১৯৯৫ চনত তেওঁ 'দৈনন্দিন জীৱনত জীয়াই থকা' ('Survival in daily life')  নামৰ এটা কুইল্ট নিৰ্মাণ কৰে যিটো পিছলৈ আয়াৰলেণ্ডৰ এখন প্ৰদৰ্শনীত প্ৰদৰ্শিত হয়।

কৰ্মজীৱন
বালকৃষ্ণনে গ্ৰাম্য উন্নয়ন মন্ত্ৰালয়ত ছয় বছৰ ধৰি তামিলনাডুৰ তেৰখন জিলাৰ ১৯,৫০০ শিপিনীৰ সৈতে কাম কৰিছিল। She then began to help people with autism or cerebral palsy to learn to weave. তাৰ পিছত তেওঁ অটিজিম বা চেৰিব্ৰেল পালচি ৰোগীক বয়ন শিকিবলৈ সহায় কৰিবলৈ আৰম্ভ কৰে। তেওঁৰ কামৰ স্বীকৃতি স্বৰূপে তেওঁ ভাৰতৰ ৰাষ্ট্ৰপতি প্ৰণৱ মুখাৰ্জীৰ পৰা ২০১৬ চনৰ নাৰী শক্তিৰ সন্মান লাভ কৰে।

## তথ্যসূত্ৰ
শ্বিৰিন এবাদি

**শ্বিৰিন এবাদি**( ; জন্ম: ২১ জুন ১৯৪৭) ইৰাণৰ এগৰাকী নোবেল বঁটা বিজয়ী, অধিবক্তা, লেখক, শিক্ষক আৰু ইৰাণৰ ডিফেণ্ডাৰছ অৱ হিউমেন ৰাইটছ চেণ্টাৰৰ প্ৰাক্তন ন্যায়াধীশ আৰু প্ৰতিষ্ঠাপক। ২০০৩ চনত এবাদীয়ে গণতন্ত্ৰ আৰু মহিলা, শিশু আৰু শৰণাৰ্থীৰ অধিকাৰৰ বাবে কৰা অগ্ৰণী প্ৰচেষ্টাৰ বাবে শান্তিৰ নোবেল বঁটা লাভ কৰে। এই বঁটা লাভ কৰা তেওঁ প্ৰথম মুছলমান মহিলা আৰু প্ৰথম ইৰাণী।

২০০৯ চনৰ পৰা লণ্ডনত তেওঁ নিৰ্বাসনত বাস কৰি আহিছে।

## সংক্ষিপ্ত জীৱন
হামাদানত এটা শিক্ষিত পাৰ্চী পৰিয়ালত এবাদিৰ জন্ম হৈছিল। তেওঁৰ পিতৃ মহম্মদ আলী এবাদি আছিল চহৰখনৰ মুখ্য নটাৰী পাব্লিক আৰু বাণিজ্যিক আইন বিভাগৰ অধ্যাপক। তেওঁৰ মাতৃ মিনু য়ামিনী আছিল এগৰাকী গৃহিণী। তেওঁ ইহুদী বংশৰ আছিল।কেঁচুৱা অৱস্থাত তেওঁৰ পৰিয়াল তেহৰাণলৈ গুচি যায়। তেহৰাণ বিশ্ববিদ্যালয়ৰ পৰা আইন বিভাগৰ ডিগ্ৰী লাভ কৰাৰ আগতে এবাদিয়ে আনোশ্বিৰাভন দাদগাৰ আৰু ৰেজা শ্বাহ কবিৰ স্কুলত পঢ়িছিল।

তেওঁ ১৯৬৫ আৰু ১৯৬৯ চনত তেহৰাণ বিশ্ববিদ্যালয়ৰ আইন বিভাগত ভৰ্তি হয়৷ স্নাতক হোৱাৰ পিছত তেওঁ বিচাৰক হ’বলৈ অৰ্হতা পৰীক্ষাত উত্তীৰ্ণ হয়। ছমাহৰ ইণ্টাৰ্ণশ্বিপৰ সময়ছোৱাত ১৯৬৯ চনৰ মাৰ্চ মাহত আনুষ্ঠানিকভাৱে ন্যায়াধীশ হয়। তেহৰাণ বিশ্ববিদ্যালয়ত আইন বিষয়ত ডক্টৰেট ডিগ্ৰী লাভ কৰিবলৈ তেওঁ অধ্যয়ন অব্যাহত ৰাখে৷ ১৯৭৫ চনত তেওঁ তেহৰাণ চহৰৰ আদালতৰ প্ৰথম মহিলা সভানেত্ৰী হয় আৰু ইৰাণৰ বিপ্লৱৰ সময়লৈকে কাৰ্যনিৰ্বাহ কৰে।. ইৰাণৰ প্ৰথম মহিলা ন্যায়াধীশসকলৰ ভিতৰত তেওঁ অন্যতম আছিল।

২০০৪ চন পৰ্যন্ত ইৰাণত আইন চৰ্চা কৰি থকাৰ সময়ত এবাদিয়ে তেহৰাণ বিশ্ববিদ্যালয়ত আইন বিভাগত বক্তৃতা দি আছিল। শিশু আৰু মহিলাৰ আইনী মৰ্যাদা শক্তিশালী কৰাৰ প্ৰচাৰক হিচাপে ১৯৯৭ চনৰ মে’ মাহত সংস্কাৰবাদী মহম্মদ খাটামীৰ ভূমিস্খলনশীল ৰাষ্ট্ৰপতি নিৰ্বাচনত মহিলাৰ অধিকাৰৰ ওপৰত তেওঁৰ কামে গুৰুত্বপূৰ্ণ ভূমিকা পালন কৰিছিল।

২০০৩ চনৰ ১০ অক্টোবৰত এবাদিয়ে গণতন্ত্ৰ আৰু মানৱ অধিকাৰৰ বাবে বিশেষকৈ মহিলা আৰু শিশুৰ অধিকাৰৰ বাবে কৰা প্ৰচেষ্টাৰ বাবে শান্তিৰ নোবেল বঁটা লাভ কৰে।বাছনি সমিতিখনে তেওঁক "সাহসী ব্যক্তি" বুলি প্ৰশংসা কৰে যি "নিজৰ সুৰক্ষাৰ প্ৰতি হোৱা ভাবুকিৰ প্ৰতি কেতিয়াও গুৰুত্ব দিয়া নাই"। এতিয়া তেওঁ বিদেশ ভ্ৰমণ কৰি পশ্চিমীয়া দেশত বক্তৃতা প্ৰদান কৰে। তেওঁ বলপূৰ্বক শাসন ব্যৱস্থা পৰিৱৰ্তনৰ নীতিৰ বিৰোধী।

## তথ্যসূত্ৰ

শ্ৰেণী:ইৰানৰ ব্যক্তি
শ্ৰেণী:ইৰানীয় নাৰী অধিকাৰ কৰ্মী
শ্ৰেণী:শান্তিৰ ন'বেল বঁটা বিজয়ী
শ্ৰেণী:ন’বেল বঁটা বিজয়ী
শ্ৰেণী:শিক্ষক
শ্ৰেণী:অধিবক্তা
শ্ৰেণী:জীৱিত ব্যক্তি
শ্ৰেণী:ন্যায়াধীশ
শ্ৰেণী:লেখিকা
শ্ৰেণী:নাৰী
বি কোডানায়াগুই

**বি কোডানায়াগুই**  ;ইছৰোৰ ইলেক্ট্ৰনিক্স এণ্ড ইনষ্ট্ৰৰুমেণ্টেচন ইঞ্জিনিয়াৰ। ৰকেট উৎক্ষেপণত ব্যৱহৃত কঠিন ৰকেট মটৰৰ  নিয়ন্ত্ৰণ ব্যৱস্থাৰ যন্ত্ৰপাতিৰ বাবে তেওঁৰ দায়িত্ব পালন কৰি আহিছে। ২০১৭ চনত ৰাষ্ট্ৰপতি ভৱনত তেওঁক ভাৰতৰ মহিলাৰ বাবে সৰ্বোচ্চ বঁটা নাৰী শক্তিৰ বঁটা প্ৰদান কৰা হৈছিল।

## আৰম্ভণিৰ বছৰবোৰ
কোডানায়াগুইৰ ঘৰ ভাৰতৰ পুডুচেৰীত।  ভাৰতৰ প্ৰথম মহাকাশ উৎক্ষেপণৰ পৰা অনুপ্ৰাণিত হৈ অভিযন্তা হোৱাৰ সিদ্ধান্ত লয়। কইম্বাটুৰৰ চৰকাৰী প্ৰযুক্তি মহাবিদ্যালয়ৰ পৰা স্নাতক ডিগ্ৰী লাভ কৰে আৰু ১৯৮৪ চনত তেওঁৰ প্ৰথম কাম আছিল ভাৰতীয় মহাকাশ গৱেষণা সংস্থাক সহায় কৰা। তাত তেওঁ অগমেণ্টেড চেটেলাইট লঞ্চ ভেহিকেল প্ৰজেক্টৰ কাম কৰিছিল।

## কৰ্ম জীৱন
সতীশ ধাৱন মহাকাশ কেন্দ্ৰত য’ত ইন্ধন আৰু ইগনিটাৰ পৰীক্ষা কৰা হৈছিল তাত তেওঁ ইলেক্ট্ৰনিক্স, ইনষ্ট্ৰৰুমেণ্টেচন আৰু কণ্ট্ৰল চিষ্টেমৰ যত্ন লোৱা গুণগত বিভাগৰ গ্ৰুপ মুৰব্বী হয়। 
সতীশ ধাৱন মহাকাশ কেন্দ্ৰত ত্ৰিশ বছৰ কাম কৰাৰ পিছত কোডানায়াগুই আৰু তেওঁৰ দলটোৱে পিএছএলভি চি৩৭ অভিযানৰ সময়ত মেৰু উপগ্ৰহ উৎক্ষেপণ বাহনত থকা কঠিন ৰকেট মটৰৰ কাম আৰম্ভ কৰে, যিয়ে ২০১৭ চনৰ ১৫ ফেব্ৰুৱাৰীত ১০৪টা উপগ্ৰহ সূৰ্য্যৰ সমকালীন কক্ষপথত সফলতাৰে স্থাপন কৰে।

তেওঁ মন্তব্য কৰিছে যে তেওঁ কৰ্মক্ষেত্ৰত মুক্তভাৱে নিজকে প্ৰকাশ কৰিবলৈ সক্ষম হৈছিল আৰু যৌনতাবাদৰ কোনো সমস্যা কেতিয়াও নাছিল।

## স্বীকৃতি
২০১৭ চনৰ মাৰ্চ মাহত ভাৰতৰ ৰাষ্ট্ৰপতিৰ পৰা বঁটা লাভ কৰিবলৈ নিৰ্বাচিত হোৱা তিনিজন বিজ্ঞানীৰ ভিতৰত তেওঁ অন্যতম আছিল য'ত আছিল সুভা ভেৰিয়েৰ, অনাটা ছনি আৰু কোডানায়াগুই।

২০১৭ চনৰ আন্তঃৰাষ্ট্ৰীয় নাৰী দিৱসত তেওঁ নতুন দিল্লীত আছিল আৰু ৰাষ্ট্ৰপতি ভৱনত ৰাষ্ট্ৰপতি প্ৰণৱ মুখাৰ্জীয়ে তেওঁলোকক নাৰী শক্তিৰ সন্মানেৰে সন্মানিত কৰিছিল।

## তথ্যসূত্ৰ
অনয়ৰা খাতুন

**অনয়ৰা খাতুন**  ( জন্ম প্ৰায় ১৯৯৬); এগৰাকী ভাৰতীয় শিশু অধিকাৰৰ সমৰ্থক। ২০১৭ চনত ২১ বছৰ বয়সত পশ্চিমবংগ ৰাজ্যত শিশু সৰবৰাহৰ বিৰুদ্ধে  আৰু বাল্যবিবাহৰ বিৰুদ্ধে যুঁজ দিয়াৰ বাবে ভাৰতৰ সৰ্বোচ্চ অসামৰিক বঁটা নাৰীশক্তি পুৰুস্কাৰেৰে সন্মানিত হয়।

## জীৱন
১৯৯৬ চনত পশ্চিম বংগৰ গ্ৰাম্য উত্তৰ ২৪ পৰগনা জিলাৰ সন্দেশখালিৰ চোটো আছগৰা গাঁৱত দৰিদ্ৰ সীমাৰেখাৰ তলৰ পৰিয়ালত অনয়ৰা খাতুনে জন্মগ্ৰহণ কৰিছিল ।অনয়ৰাই সৰুতে দেউতাকক হেৰুৱাইছিল আৰু বাৰ বছৰ বয়সত তেওঁক নতুন দিল্লীলৈ ঘৰুৱা সহায়কাৰী হিচাপে কাম কৰিবলৈ লৈ যোৱা হৈছিল । ঘৰুৱা শ্ৰমিক হিচাপে কেইমাহমান কাম কৰাৰ পিছত তেওঁ তাৰ পৰা পলায়ন কৰি নিজৰ গাঁওলৈ উভতি আহে আৰু  তাত শিশুৰ অৱস্থা ভয়ংকৰ বুলি বিবেচনা কৰে। শিশুসকলক জোৰকৈ প্ৰসৱ কৰা হৈছিল আৰু কিছুমানক চহৰলৈ আৰু সীমান্তৰ ওপৰেৰে বাংলাদেশলৈ সৰবৰাহ কৰা হৈছিল,  আনহাতে কিছুমানক বাল্যবিবাহ কৰিবলৈ বাধ্য কৰা হৈছিল। চৌপাশৰ পৰিস্থিতি সলনি কৰাৰ উদ্দেশ্যেৰে তেওঁ ‘ঢাগিয়া সমাজ কল্যাণ সমিতি’ আৰু চেভ দ্য চিলড্ৰেনৰ সংস্পৰ্শলৈ আহে আৰু তাতেই তেওঁ শিশু অধিকাৰৰ ধাৰণাটোৰ ওপৰত সম্যক জ্ঞান আহৰণ কৰে। এই বৃহৎ সংখ্যক লোকৰ ওচৰলৈ যাবলৈ তেওঁ এনে গোট গঠনৰ প্ৰক্ৰিয়া আৰম্ভ কৰিছিল যিবোৰ শিশুৰ অধিকাৰৰ ক্ষেত্ৰত  জ্ঞাত আৰু আত্মনিৰ্ভৰশীল হৈ কাম কৰিব পাৰিব। কম সময়ৰ ভিতৰতে অনয়াৰাই ১৮০ টা সৰবৰাহ কৰা শিশুক পৰিয়ালৰ সৈতে পুনৰ সংযোগ কৰাত সহায় কৰে, প্ৰায় তিনি ডজন বাল্য বিবাহ বন্ধ কৰে, ৮৫ টা শিশুক শিশু শ্ৰমৰ পৰা উদ্ধাৰ কৰে আৰু ৪০০ শিশুক পুনৰ স্কুললৈ পঠিয়াই দিয়ে।

২০১১ চনত মমতা বেনাৰ্জীয়ে তেওঁক সম্বৰ্ধনা জনায়। ২০১২ চনত অনয়াৰা আন্তঃৰাষ্ট্ৰীয় শিশু শান্তি বঁটাৰ বাবে মনোনীত তিনিজনৰ ভিতৰত অন্যতম হিচাপে আত্মপ্ৰকাশ কৰে। ২০১৭ চনৰ ৮ মাৰ্চত আন্তৰ্জাতিক নাৰী দিৱসত পশ্চিম বংগ ৰাজ্যত শিশু সৰবৰাহৰ বিৰুদ্ধে যুঁজ দিয়া আৰু বাল্য বিবাহৰ বিৰুদ্ধে আগবঢ়োৱা অৱদানৰ বাবে অনয়ৰা খাতুনক ২০১৬ চনৰ বাবে ভাৰতৰ মহিলাৰ বাবে ভাৰতৰ সৰ্বোচ্চ অসামৰিক বঁটা নাৰীশক্তি পুৰস্কাকাৰে সন্মান প্ৰদান কৰা হয়। শিশু অধিকাৰৰ সমৰ্থক হিচাপে ২০১৫ আৰু ২০১৬ চনত ৰাষ্ট্ৰসংঘৰ সাধাৰণ পৰিষদত অংশগ্ৰহণৰ বাবে আমন্ত্ৰণ জনোৱা হৈছিল অনয়াৰা খাতুনক।

## তথ্যসূত্ৰ
ইউফ্ৰ’চাইন

**ইউফ্ৰ’চাইন** (/juːˈfrɒzɪniː/, ইংৰাজী: Euphrosyne, প্ৰাচীন গ্ৰীক: Εὐφροσύνη) গ্ৰীক শ্ৰুতিকথাত বৰ্ণিত চাৰিটেছসকলৰ অন্তৰ্গত এগৰাকী অন্যতম দেৱী৷ ৰোমান পৌৰাণিক কাহিনীত এওঁলোকক গ্ৰেচ বুলি জনা যায়। কোনো কোনো সংস্কৰণত তেওঁক **ইউথিমিয়া** (প্ৰাচীন গ্ৰীক: Εὐθυμία, আক্ষৰিক অৰ্থ: 'ভাল মেজাজ') বা **ইউটিচিয়া** (প্ৰাচীন গ্ৰীক: Εὐτυχία, আক্ষৰিক অৰ্থ: 'ভাল উল্লাস') বুলিও কোৱা হৈছিল।

## পৰিয়াল
হেচিয়ডৰ মতে ইউফ্ৰ’চাইন আৰু তেওঁৰ ভগ্নী থেলিয়া আৰু এগলিয়া জ্যুছ আৰু সাগৰ দেৱী ইউৰিনমৰ কন্যা আছিল। বিকল্প পিতৃ-মাতৃ জ্যুছ আৰু ইউৰিডম, ইউৰিমেডুছা বা ইউয়ান্থে; ডাইঅ'নিছাছ আৰু ক'ৰ'নিছ; বা হেলিঅ'ছ আৰু নাইয়াড এগল হ’ব পাৰে৷

ৰোমান লেখক হাইজিনাছে তেওঁৰ ফেবুলেত ইউফ্ৰ’চাইন নামৰ এটা চৰিত্ৰৰ কথা উল্লেখ কৰিছে, যি ৰাতিৰ দেৱী নাইক্স আৰু অন্ধকাৰৰ দেৱতা ইৰেবাছৰ কন্যা।

## পৌৰাণিক কাহিনী
ইউফ্ৰ’চাইন হৈছে উল্লাস, আনন্দ আৰু হাস্যৰ দেৱী। তেওঁৰ নামৰ অৰ্থ হৈছে ইউফ্ৰ’চাইনোছ (euphrosynos) শব্দৰ স্ত্ৰীলিংগ বাচক শব্দ, যাৰ অৰ্থ হৈছে "আনন্দ"। পিন্দাৰে লিখিছে যে পৃথিৱীখনক সুখদায়ক মুহূৰ্ত আৰু সদিচ্ছাৰে ভৰাই তুলিবলৈ এই দেৱীসকলক সৃষ্টি কৰা হৈছে। চাৰিটেছসকল সৌন্দৰ্য্যৰ দেৱী আফ্ৰডাইটৰ সৈতে থাকে।

শিল্পত ইউফ্ৰ’চাইনক সাধাৰণতে তেওঁৰ ভগ্নীসকলৰ সৈতে নাচি থকা অৱস্থাত চিত্ৰিত কৰা হয়।

## তথ্য সংগ্ৰহ

শ্ৰেণী:গ্ৰীক কিংবদন্তি
ইউৰিনম (অ'চেনিড)

**ইউৰিনম** (/jʊˈrɪnəmiː/; প্ৰাচীন গ্ৰীক: Εὐρυνόμη, ইংৰাজী: Eurynome) গ্ৰীক শ্ৰুতিকথাত বৰ্ণিত এগৰাকী দেৱী৷ ধ্ৰুপদী পেলোপনেছাছৰ নেডা আৰু লাইমেক্স নামৰ নদীৰ সংগমৰ ওচৰৰ এখন অভয়াৰণ্যত তেওঁক পূজা কৰা হৈছিল। জলপৰী সদৃশ মূৰ্তি এটাই তেওঁক প্ৰতিনিধিত্ব কৰিছিল। গ্ৰীক ভ্ৰমণকাৰী পৌছানিয়াছৰ তথ্য অনুসৰি পৰম্পৰাগত গ্ৰীক কবিতাত তেওঁক অ'চেনিড বা "সাগৰৰ কন্যা"ৰ বুলি চিনাক্ত কৰা হৈছিল।

## কিংবদন্তি

মহাকাব্যিক পৰম্পৰাত ইউৰিনম আছিল এগৰাকী জ্যেষ্ঠ অ'চেনিড, অৰ্থাৎ অ'চেনাছ আৰু টেথিছৰ কন্যা। ইউৰিনম আছিল জ্যুছৰ তৃতীয় পত্নী আৰু অনুগ্ৰহ আৰু সৌন্দৰ্য্যৰ দেৱী চাৰিটেছসকলৰ মাতৃ।

যেতিয়া এটা পংগু সন্তান জন্ম দিয়াৰ বাবে বিতৃষ্ণাত ভুগি দেৱী হীৰাই হেফেষ্টাছক অলিম্পাছৰ পৰা নিক্ষেপ কৰিছিল, তেতিয়া তেওঁক ইউৰিনম আৰু থেটিছে উদ্ধাৰ কৰিছিল। ইউৰিনম আৰু থেটিছে স্বৰ্গৰ পৰা পতনৰ পিছত পৃথিৱীক আগুৰি থকা অ'চেনাছৰ (সাগৰ) পাৰত হেফেষ্টাছ দেৱতাক স্তনপান কৰাইছিল। ইউৰিনোমৰ কন্যা চাৰিটেছ পিছলৈ হেফেষ্টাছৰ পত্নী হৈছিল।

একে নামৰ আন এগৰাকী ইউৰিনমক টাইটানছৰ ৰাণীৰ সৈতে ওতঃপ্ৰোতভাৱে চিনাক্ত কৰা হৈছে। এই ইউৰিনম আছিল এগৰাকী আৰম্ভণিৰ টাইটান ৰাণী যিয়ে তেওঁৰ স্বামী অফিয়নৰ কাষত অলিম্পাছত শাসন কৰিছিল। ক্ৰণচ আৰু ৰীয়াই এই যুটিটোৰ সৈতে সিংহাসনৰ বাবে মল্লযুঁজ কৰিছিল আৰু তেওঁলোকক পৃথিৱীয়ে আগুৰি থকা অ'চেনাছত পেলাই দিছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
মাৰ্থা হিউজ কেনন

**মাৰ্থা মাৰিয়া "মেটি" হিউজেছ কেনন** () এগৰাকী ৱেলছ-আমেৰিকান ৰাজনীতিবিদ, চিকিৎসক, উটাহৰ মহিলা অধিকাৰৰ সমৰ্থক, ভোটাধিকাৰী আৰু বহুবিবাহী পত্নী আছিল। তেওঁৰ পৰিয়ালে চাৰ্চ অৱ জিছুচ ক্ৰাইষ্ট অৱ লেটাৰ-ডে চেণ্টছ (এল ডি এছ চাৰ্চ)লৈ ধৰ্মান্তৰিত হৈ আমেৰিকালৈ প্ৰব্ৰজন কৰে আৰু অন্যান্য গীৰ্জাৰ সদস্যৰ সৈতে ইউটা ভূখণ্ডত বসতি স্থাপন কৰিবলৈ পাশ্চাত্য ভ্ৰমণ কৰে। চৈধ্য বছৰ বয়সৰ পৰাই তেওঁ কাম আৰম্ভ কৰে আৰু ষোল্ল বছৰ বয়সত ডেচেৰেট বিশ্ববিদ্যালয়ত (বৰ্তমান ইউটা বিশ্ববিদ্যালয় বুলি কোৱা হয়) নামভৰ্তি কৰে, আৰু ৰসায়ন বিজ্ঞানত স্নাতক ডিগ্ৰী লাভ কৰে। পিছলৈ মিচিগান বিশ্ববিদ্যালয়ত পঢ়ি তেওঁ এমডি ডিগ্ৰী লাভ কৰে।

বহুবিবাহ বিৰোধী ক্ৰুছেডৰ সময়ত *লেটাৰ ডে চেণ্ট*ৰ এজন বিশিষ্ট নেতা এংগাছ এম কেননৰ সৈতে বহুবিবাহিত ছয়গৰাকী পত্নীৰ ভিতৰত তেওঁ চতুৰ্থগৰাকী পত্নী হৈ পৰে। কেননে নিজকে ইউৰোপলৈ নিৰ্বাসিত কৰিলে যাতে স্বামী আৰু আনৰ বিৰুদ্ধে সাক্ষ্য দিব নালাগে। ইউটালৈ উভতি অহাৰ লগে লগে কেননে চিকিৎসক হিচাপে কাম কৰিছিল আৰু মহিলাৰ অধিকাৰৰ বাবে যুঁজিছিল। ১৮৯৬ চনত উটাহৰ সংবিধানত মহিলাৰ ভোটাধিকাৰ প্ৰদান কৰাত সহায় কৰিছিল।১৮৯৬ চনৰ ৩ নৱেম্বৰত কেননে আমেৰিকাত নিৰ্বাচিত হোৱা প্ৰথমগৰাকী মহিলা ৰাজ্যিক চিনেটৰ হিচাপে পৰিগণিত হৈছিল, যিয়ে নিজৰ স্বামীকো পৰাস্ত কৰিছিল। কেনন ইউটাৰ অনাময় আইনসমূহৰ লেখক আছিল আৰু ইউটাৰ প্ৰথম ষ্টেট ব'ৰ্ড অৱ হেল্থৰ প্ৰতিষ্ঠাপক আৰু সদস্য আছিল।.

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
পেট কাৰ্বাইন

**পেট্ৰিচিয়া থেৰেছা কাৰ্বাইন** (; জন্ম: ৩১ জানুৱাৰী, ১৯৩১) এগৰাকী আমেৰিকান নাৰীবাদী আৰু আলোচনীৰ সম্পাদিকা। তেওঁ এগৰাকী মহিলাৰ সৰ্বোচ্চ পদত থকা লুক’ৰ কাৰ্যবাহী সম্পাদক আৰু মেককলৰ উপ-সভানেত্ৰী আৰু মুখ্য সম্পাদক আছিল। মিছেছ আলোচনীৰ অন্যতম প্ৰতিষ্ঠাপক হিচাপে তেওঁ কাম কৰিছিল আৰু প্ৰথম প্ৰকাশক আৰু প্ৰথম মুখ্য সম্পাদক হিচাপে কাৰ্যনিৰ্বাহ কৰিছিল।

## প্ৰাৰম্ভিক জীৱন
১৯৩১ চনৰ ৩১ জানুৱাৰীত পেনচিলভেনিয়াৰ ভিলানোভাত কাৰ্বাইনৰ জন্ম হৈছিল।তেওঁৰ পিতৃ-মাতৃ জেমছ টি কাৰ্বাইন আৰু মাৰ্গাৰেট কাৰ্বাইন (জন্ম ডি)। ১৯৩৬ চনৰ পৰা ১৯৪৮ চনৰ ভিতৰত তেওঁ মেটাৰ মিচেৰিকৰ্ডিয়া একাডেমীত অধ্যয়ন কৰে।১৯৫২ চনত ৰ'জমন্ট কলেজৰ পৰা ইংৰাজী বিষয়ত স্নাতক ডিগ্ৰী লাভ কৰে। ১৯৭২ চনৰ পৰা ১৯৯৬ চনৰ ভিতৰত তেওঁ কলেজখনৰ ট্ৰাষ্টী আছিল।

## কৰ্মজীৱন
১৯৫৩ চনত কাৰ্বাইনে লুক আলোচনীত সম্পাদকীয় গৱেষক হিচাপে যোগদান কৰে আৰু অৱশেষত ১৯৫৯ চনত সহকাৰী পৰিচালন সম্পাদক হিচাপে পদোন্নতি লাভ কৰে। ১৯৬৬ চনত তেওঁ পৰিচালন সম্পাদক আৰু ১৯৬৯ চনত কাৰ্যবাহী সম্পাদক হয়, যিটো সাধাৰণ স্বাৰ্থৰ আলোচনী এখনৰ এগৰাকী মহিলাৰ সৰ্বোচ্চ পদ আছিল যদিও আলোচনীখনৰ মালিকে মাষ্টহেডৰ ওপৰত এগৰাকী মহিলাৰ নাম লিখিবলৈ অস্বীকাৰ কৰিছিল। ১৯৭০ চনৰ ২৬ আগষ্টত তেওঁ মহিলাৰ সমতাৰ ধৰ্মঘট কৰে।১৯৭০ চনত তেওঁ মেককলছৰ উপ-সভানেত্ৰী আৰু মুখ্য সম্পাদিকা হয় আৰু 'ৰাইট নাও' নামৰ নতুন শিতান এটাৰে আলোচনীখনক আধুনিকীকৰণৰ চেষ্টা কৰে।
## তথ্যসূত্ৰ

শ্ৰেণী:নাৰীবাদী
শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
এলিচ কাৰ্ডোনা

**এলিচ কাৰ্ডোনা** ( ; ১৭ মাৰ্চ, ১৯৩০ – ১ নৱেম্বৰ, ২০১১) এগৰাকী কৰ্মী আৰু সম্প্ৰদায় সংগঠক আছিল৷

পুয়েৰ্টো ৰিকান পিতৃ-মাতৃৰ কন্যা নিউয়ৰ্ক চহৰত জন্মগ্ৰহণ কৰি তাতেই স্পেনিছ হাৰ্লেম চুবুৰীত তেওঁ ডাঙৰ-দীঘল হৈছিল। হাইস্কুলীয়া শিক্ষা সমাপ্ত কৰাৰ পিছত তেওঁ এটা ষ্ট’ৰত কাম কৰিছিল আৰু লিজিয়ন ডি মাৰিয়াৰ সৈতে স্বেচ্ছাসেৱী কাম কৰিছিল। ১৯৬১ চনত টেক্সাছত ভিত্তি কৰি চিষ্টাৰছ অৱ ছেইণ্ট জনৰ ধৰ্মীয় সংগঠনত যোগদান কৰে। অৱশ্যে তেওঁ সিদ্ধান্ত ল'লে যে ধৰ্মীয় জীৱনটো তেওঁৰ বাবে নহয় আৰু তেওঁ আদেশ এৰি থৈ গ'ল। নিউয়ৰ্ক চহৰলৈ উভতি আহি তেওঁ এটা বিত্তীয় প্ৰতিষ্ঠানত আৰু ইউনাইটেড ব্ৰংক্স পেৰেণ্টছৰ কাৰ্যসূচী সমন্বয়ক হিচাপে কাম কৰে। ১৯৬৪ চনত হেড ষ্টাৰ্ট কাৰ্যসূচীৰ সৈতে জড়িত হৈ পৰে। ১৯৭০ চনৰ পৰা ১৯৭৮ চনৰ ভিতৰত কাৰ্ডোনাই নিউয়ৰ্কৰ ASPIRA নামৰ এটা শিক্ষা সেৱা গোটত প্ৰথমে পৰামৰ্শদাতা হিচাপে আৰু পিছলৈ পৰামৰ্শদাতা কাৰ্যসূচীৰ পৰিচালক হিচাপে কাম কৰিছিল। স্কুললৈ উভতি আহি ভাৰমণ্টৰ প্লেইনফিল্ডৰ গডাৰ্ড কলেজৰ পৰা স্বতন্ত্ৰ অধ্যয়ন কাৰ্যসূচীৰ জৰিয়তে স্নাতক ডিগ্ৰী লাভ কৰে। তেখেতে নেচনেল কনফাৰেন্স অৱ প’ৰ্ট’ ৰিকান উইমেনৰ সৈতেও জড়িত আছিল, ইয়াৰ ৰাষ্ট্ৰীয় ব’ৰ্ডত কাৰ্যনিৰ্বাহ কৰিছিল আৰু HACER (হিস্পানিক এডভোকেচি এণ্ড কমিউনিটি এম্পাৱাৰমেণ্ট থ্ৰু ৰিচাৰ্চ)/হিস্পানিক উইমেন’ছ চেণ্টাৰৰ সহ-প্ৰতিষ্ঠাপক আছিল। ১৯৮৩ চনৰ পৰা ১৯৮৪ চনলৈকে নিউয়ৰ্ক ষ্টেট এছ'চিয়েচন ফৰ বাইলিংগুৱেল এডুকেচন (এন ৱাই এছ এ বি ই)ৰ কাৰ্যবাহী মণ্ডলীত কাৰ্যনিৰ্বাহ কৰিছিল আৰু ১৯৮৩ চনৰ পৰা ১৯৮৬ চনলৈকে নিউয়ৰ্ক চহৰৰ পৰা এন ৱাই এছ এ বি ইৰ প্ৰতিনিধি আছিল। ১৯৮৩ চনৰ পৰা ১৯৯৫ চনলৈকে তেওঁ নিউয়ৰ্ক ষ্টেট ডিভিজন ফৰ উইমেনৰ সহকাৰী সঞ্চালিকা আছিল।

কাৰ্ডোনাই ১৯৮৬ চনত হিস্পানিক এইডছ মঞ্চ গঠন কৰে; তেখেতে মহিলা আৰু এইডছ গৱেষণা নেটৱৰ্ক আৰু নিউয়ৰ্ক ষ্টেট ডিভিজন ফৰ উইমেনৰ মহিলা আৰু এইডছ প্ৰকল্পও গঠন কৰে।

১৯৯৫ চনত অৱসৰ লোৱাৰ পিছত তেওঁ প’ৰ্ট’ ৰিকান এছ’চিয়েশ্যন ফৰ কমিউনিটি এফেয়াৰ্ছৰ পৰিচালক হিচাপে কাৰ্যনিৰ্বাহ কৰিছিল আৰু নেশ্যনেল উইমেনছ পলিটিকেল ককাছ, নেশ্যনেল এছ’চিয়েশ্যন ফৰ বাইলিংগুৱেল এডুকেচন আৰু প’ৰ্ট’ ৰিকান এডুকেটৰছ এছ’চিয়েশ্যনৰ ব’ৰ্ডত কাৰ্যনিৰ্বাহ কৰিছিল

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
ডেণ্ড্ৰবিয়াম এডুনকাম

***ডেণ্ড্ৰবিয়াম এডুনকাম*** (**এঞ্জেলফিছ অৰ্কিড** বা ***ইনৱাৰ্ড-বেণ্ট ডেণ্ড্ৰবিয়াম***) হৈছে অৰ্কিডৰ এবিধ প্ৰজাতি। ই দক্ষিণ চীন (গুৱাংডং, গুৱাংচি, গুইঝৌ, হাইনান, হুনান, ইউনান), পূব হিমালয় (অসম, ছিকিম, অৰুণাচল প্ৰদেশ, ভূটান, ম্যানমাৰ), আৰু উত্তৰ ইণ্ডোচাইনা (লাওছ, থাইলেণ্ড, ভিয়েটনাম)ৰ স্থানীয়। ই এবিধ এপিফাইট আৰু পাহাৰীয়া অৰণ্যৰ গছৰ ডালত বৃদ্ধি পায়।

## তথ্য উৎস

## বাহ্যিক সংযোগ

* IOSPE orchid photos, ''Dendrobium aduncum'' Lindl. 1842, Photo courtesy of Patricia Harding
* Ricardo's Blog, orchids, parrots, fish and people: ''Dendrobium aduncum'' Lindl. 1842, some curious translucid flowers
* Andy's Orchids (Encinitas California USA), Genus: ''Dendrobium'' Species: ''aduncum'' Origin: Burma
* Clear Mountain Garden Treasures 
* 钩状石斛 ''Dendrobium aduncum'' Lindl. - Flora Republicae Popularis Sinicae 《中国植物志》  
* Hoa dong noi, Hoàng Thảo Thập Hoa / Hồng Câu (''Dendrobium aduncum'' Lindl.) 

শ্ৰেণী:অৰ্কিড
শ্ৰেণী:অসমৰ উদ্ভিদ
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
মাৰ্থা কাল্লানান

**মাৰ্থা কাল্লানান** (, ১৮২৬-১৯০১) এগৰাকী মহিলা ভোটাধিকাৰৰ সমৰ্থক, বাতৰি কাকত প্ৰকাশক আৰু দান কৰোঁতা আছিল। ১৮৬৩ চনত তেওঁৰ স্বামী জেমছ চি কাল্লানানৰ সৈতে আইঅ'ৱাৰ ডেচ মইনেছলৈ গুচি যায় আৰু তেওঁৰ ঘৰখন স্থানীয় মহিলা ভোটাধিকাৰ আন্দোলনৰ বেচৰকাৰী মুখ্য কাৰ্যালয়ত পৰিণত হয়।

১৮৭০ চনত কাল্লানান পলক কাউণ্টি মহিলা ভোটাধিকাৰ সংস্থাৰ চাৰ্টাৰ সদস্য আৰু সভানেত্ৰী হয়। চুজান বি এন্থনী আৰু এলিজাবেথ কেডি ষ্টেণ্টনে যেতিয়া ডেচ মইনেছলৈ গৈছিল, তেতিয়া তেওঁলোক কাল্লানানৰ ঘৰত আছিল। ১৮৭৬ চনত স্বামী জেমছ কাল্লানানৰ পিছত তেওঁ আইঅ’ৱা মহিলা ভোটাধিকাৰ সংস্থাৰ সভানেত্ৰী নিৰ্বাচিত হয়। সেই পদত চাৰিটা কাৰ্যকাল তেওঁ কাৰ্যনিৰ্বাহ কৰিছিল। আইঅ'ৱাত প্ৰকাশিত ভোটাধিকাৰৰ গৱেষণা পত্ৰ দ্য ষ্টেণ্ডাৰ্ডৰ তেওঁ সম্পাদিকা আছিল।

কাল্লানান মহিলা খ্ৰীষ্টান টেম্পৰেন্স ইউনিয়নতো সক্ৰিয় আছিল আৰু *ডেচ মইনেছৰ হোম ফৰ দ্য এজেড* (যিটোৰ মৃত্যুৰ পিছত মাৰ্থা কাল্লানান হোম নামেৰে নামাকৰণ কৰা হৈছিল) অন্যতম প্ৰতিষ্ঠাপক আছিল। তেওঁ ডেছ মইনেছ মহিলা ক্লাবৰ দ্বিতীয় সভানেত্ৰী আছিল।

১৯০১ চনত কাল্লানানৰ গাড়ীখন উলটি যোৱাৰ ফলত আকস্মিকভাৱে মৃত্যু হয়। 

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
বেকী কেইন

**ৰেবেকা "বেকী" কুক কেইনচেপাৰলি** () ১৯৯২ চনৰ পৰা ১৯৯৮ চনলৈকে লীগ অৱ ৱমেন ভোটাৰৰ সভানেত্ৰী আছিল। বৰ্তমান কেইন পশ্চিম ভাৰ্জিনিয়াৰ চাৰ্লছটনৰ চাৰ্লছটনত থকা দ্য গ্ৰেটাৰ কানাৱা ভেলী ফাউণ্ডেশ্যনৰ সভানেত্ৰী আৰু মুখ্য কাৰ্যবাহী বিষয়া। 

## জীৱন
কেইনৰ ঘৰ পশ্চিম ভাৰ্জিনিয়াৰ ছেইণ্ট এলবান্সত। ১৯৬৯ চনত পশ্চিম ভাৰ্জিনিয়া বিশ্ববিদ্যালয়ৰ পৰা ৰাজনীতি বিজ্ঞান আৰু আন্তঃৰাষ্ট্ৰীয় সম্পৰ্কত স্নাতক ডিগ্ৰী লাভ কৰি কুকে পশ্চিম ভাৰ্জিনিয়া বিশ্ববিদ্যালয়ত থকাৰ সময়ত আলফা ফাইৰ সদস্য আছিল। ১৯৭০ চনৰ গ্ৰীষ্মকালত তেওঁ পশ্চিম ভাৰ্জিনিয়া বিশ্ববিদ্যালয়ত শিক্ষাৰ স্নাতকোত্তৰ সম্পূৰ্ণ কৰে। তেওঁ বিবাহিত আৰু তেওঁৰ এজন পুত্ৰ আছে।

## কৰ্মজীৱন
কেইন প্ৰথমে স্কুলীয়া বয়সৰ ল'ৰা-ছোৱালীৰ শিক্ষক আছিল, আৰু আমেৰিকাৰ নাগৰিকত্ব আৰু আমেৰিকা চৰকাৰৰ বিষয়ে শিকাইছিল। তেওঁলোকৰ চাৰ্লছটন, পশ্চিম ভাৰ্জিনিয়াৰ অধ্যায়ৰ সদস্য হিচাপে ১৯৭৫ চনত তেওঁ লীগ অৱ ৱমেন ভোটাৰছত যোগদান কৰে। তেওঁ সংস্থাটোৰ বাবে স্বেচ্ছাসেৱী কাম কৰিবলৈ আৰম্ভ কৰে আৰু আমেৰিকাৰ ৰাজনীতিত মহিলাসকলৰ অংশগ্ৰহণ বৃদ্ধিৰ পোষকতা কৰে। ১৯৯২ চনত লীগ অৱ ৱমেন ভোটাৰছৰ ৰাষ্ট্ৰীয় সভানেত্ৰী হৈছিল, যিটো স্বেচ্ছাসেৱী পদ আছিল। লীগৰ ৰাষ্ট্ৰীয় সভানেত্ৰী হিচাপে তেওঁ ৰাষ্ট্ৰীয় ভোটাৰ পঞ্জীয়ন আইন গৃহীত কৰাৰ যুঁজকে ধৰি বহুতো ৰাজহুৱা নীতিৰ বিষয়ত কংগ্ৰেছৰ ব্যৱস্থা বিচৰাত সক্ৰিয় ভূমিকা পালন কৰিছিল।আমেৰিকাৰ ৰাজনৈতিক লক্ষণৰ প্ৰতি ভোটাৰসকলৰ বিশ্বাস পুনৰ গঢ়ি তুলিবলৈও চেষ্টা কৰিছিল, আৰু ভোটাৰৰ উদাসীনতাৰ বিৰুদ্ধে যুঁজিবলৈও চেষ্টা কৰিছিল।
## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী